text:
Kralendijk – DIPUTADO TJIN ASJOE: AVIASHON TA NOS TRANSPORTE PÚBLIKO.
Kolegio Ehekutivo di Entidat Públiko Boneiru ta mira tráfiko aéreo entre Boneiru i e islanan rònt di nos komo transporte públiko i ku esei tambe komo responsabilidat di Reino. Sigun e diputado suidadanonan di nos isla ta kompletamente dependiente di transporte ku avion, momentu ta trata di bishitá famia, un biahe pa motibu médiko òf entiero.
“Ku hopi atenshon mi a tuma nota siman pasá di ekspreshon ku resientemente señor Peter Hartman a hasi. Señor Hartman, komo presidente di e grupo di eksperto di aviashon, a hasi investigashon pa redusí kosto di transporte aéreo ora di biaha for di nos isla”, sigun Tjin Asjoe.
Tjin Asjoe i gezaghèber Edison Rijna tur dos ta miembro di e grupo di eksperto di konektividat i pa e motibu ei, nan por a duna nan aporte den kòmbersashonnan ku Hartman i otro miembronan di e grupo di eksperto. E diputado ta di opinion ku redukshon di kosto di biahe entre nos islanan ta pas den bahamentu di kosto di bida riba nos islanan loke ta algu ku Entidat Públiko Boneiru ta boga p’e den koperashon ku gobièrnu hulandes.
Banda di esei Tjin Asjoe ta bisa ku bon konekshon i disponibilidat di transporte ta di importansia esensial pa nos poblashon i ku mester mira esaki komo un derecho regular di siudadanonan di Hulanda Karibense. “Na Hulanda Oropeo t’asina tambe ku Reino ta responsabel pa posibilidatnan di transporte entre siudatnan i diferente partinan di e pais. Nan no ta laga esei dependé di e diferente munisipionan.”
Tjin Asjoe ta mustra ku e pasashi di mas barata pa bai Kòrsou aktualmente ta kosta mas òf ménos 150 dòler pa persona. ‘Pa un hende so e ta hopi sèn, sinembargo mayoria hende no ta biaha nan so. Un famia di 4 persona fásilmente tin ku saka 600 te 700 dòler, loke ta únikamente pa e pasashi pa bula bai Kòrsou,”Tjin Asjoe a splika.
Sigun e diputado, falta di buelonan direkto for di Boneiru pa diferente parti den nos region na vários manera tin konsekuensia negativo pa habitantenan di nos isla. “Diferente kompania di aviashon ta sali for di Kòrsou òf Aruba pa bai destinashonnan den nos region, sinembargo for di Boneiru no por yega e destinashonnan ei riba un buelo direkto. Esei ta nifiká ku nos habitantenan no solamente mester paga e pasashi pa
bai Kòrsou, sinembargo esei ta bini riba e preis di un pasashi pa e destinashon den nos region,” Tjin Asjoe ta bisa.
E diputado di asuntunan ekonómiko ta preokupá tokante algun aspekto ku ta manda preis di pasashi mas haltu ainda. “Preis di pasashi saliendo for di Boneiru ta inkluí un impuesto di 15 dòler, ku kompanianan di aviashon ta kobra i despues entregá. Na Kòrsou pasaheronan prosedente di Boneiru ku ta di tránsito de fakto mester paga solamente 10 dòler di ‘transfer tax’, sinembargo pasashi di kompanianan di aviashon ku ta sali for di Kòrsou tur bia ta inkluí 37 dòler di impuesto di aeropuerto. Di e manera ei nan ta kobra nos pasaheronan dos biaha i alabes un montante muchu haltu,”sigun Tjin Asjoe. Tjin Asjoe ta splika ku pasaheronan ku ta biaha for di Boneiru pa bai un destinashon den nos region ta paga un suma haltu di 52 dòler na impuesto di aeropuerto, solamente momentu di sali kaba, sin tene kuenta ku e suma ku nan ta kobra na aeropuerto den eksterior momentu di bia bèk pa Boneiru.
E diputado ta bisa ku e ta preokupá tokante e oumento di sumanan ku nan tin pensá di imponé riba kompanianan di aviashon na Kòrsou. Sigun e diputado e kompanianan di aviashon ku ta bula pa nos isla, práktikamente no tin otro eskoho sino kobra klientenan preis mas haltu pa nan servisio.
Tjin Asjoe ta bisa ku Kolegio Ehekutivo ku hopi interes ta warda riba e desishonnan ku Gabinete hulandes ta bai tuma ora ta trata di hasi i tene kosto di transporte aéreo pagabel i garantisá un sierto konektividat entre nos isla i otro islanan i paisnan den nos region.
Kralendijk- Het bestuurscollege van het Openbaar Lichaam Bonaire ziet het
vliegverkeer tussen Bonaire en de omringende eilanden als openbaar vervoer en
daarmee ook als de verantwoordelijkheid van het Rijk. De burgers van het eiland zijn
volgens de gedeputeerde volkomen afhankelijk van transport met het vliegtuig als
het gaat om familiebezoek, een reis voor medische redenen of een begrafenis.
“Ik heb afgelopen week met belangstelling kennisgenomen van recente uitspraken
door de heer Peter Hartman, die als voorzitter van de expertgroep Luchtvaart
onderzoek heeft gedaan om de kosten van luchttransport vanaf ons eiland terug te
dringen”, aldus Tjin Asjoe.
Tjin Asjoe en gezaghebber Edison Rijna zijn beiden lid van de expertgroep
connectivity en daardoor in staat geweest hun input te geven in gesprekken met
Hartman en overige leden van de expertgroep. De gedeputeerde is van mening dat
het terugdringen van de reiskosten tussen de eilanden past in het verlagen van de
kosten van levensonderhoud op de eilanden waarnaar door het OLB, in
samenwerking met de regering in Den Haag, wordt gestreefd.
Daarnaast zegt Tjin Asjoe dat goede verbindingen en de beschikbaarheid van
transport van essentieel belang zijn voor de bevolking en ook moeten gezien worden
als een normaal recht van de burgers Caribisch Nederland. “In Europees Nederland
is het ook zo dat het Rijk verantwoordelijk is voor transportmogelijkheden tussen
steden en verschillende onderdelen van het land. Dat wordt niet aan de diverse
gemeenten overgelaten”.
Tjin Asjoe wijst erop dat het goedkoopste ticket naar Curaçao momenteel rond de
150 dollar per persoon kost. “Dat is voor één persoon alleen al veel geld, maar de
meeste mensen reizen niet alleen. Een gezin met 4 personen is dan ook al gauw
600 tot 700 dollar kwijt, alleen al met de reis naar Curaçao”, aldus Tijn Asjoe.
Volgens de gedeputeerde breekt het gebrek van direct vluchten vanaf Bonaire naar
de regio de inwoners van het eiland op meerdere manieren op. “Vanaf Curaçao of
Aruba vertrekken diverse maatschappijen naar bestemmingen in de regio, maar
vanaf Bonaire is daar niet rechtstreeks te komen. Dat betekent dat onze inwoners
niet alleen het ticket naar Curaçao moeten betalen, maar dat komt dan nog eens
bovenop de prijs voor een ticket naar de bestemming in de regio”, zegt Tjin Asjoe.
De gedeputeerde van Economische zaken maakt zich zorgen over een aantal zaken
die de prijzen van tickets nog verder opdrijven. “In onze ticketprijzen vanaf Bonaire
zit een belasting van 15 dollar, die door de luchtvaartmaatschappijen wordt geïnd en
afgedragen. Op Curaçao zouden overstappers eigenlijk maar 10 dollar transfer tax
moeten betalen, maar in tickets van maatschappijen die vanuit Curacao vertrekken
zit standaard ook 37 dollar luchthavenbelasting inbegrepen. Onze reizigers worden
op die manier dubbel en ook veel te zwaar belast”, aldus Tjin Asjoe. Volgens Tjin
Asjoe betalen reizigers die van Bonaire naar de regio vertrekken een recordbedrag
van 52 dollar aan luchthavenbelastingen, alleen al bij het vertrek, zonder rekening te
houden wat op buitenlandse luchthavens in rekening wordt gebracht bij een
terugreis.
De gedeputeerde zegt zich verder zorgen te maken over de voorgenomen verhoging
van bedragen die op Curaçao aan luchtvaartmaatschappijen wordt opgelegd.
Volgens de gedeputeerden zullen de luchtvaartmaatschappijen die ons eiland
bedienen, nauwelijks een andere keuze hebben dan hogere prijzen voor diensten
door te berekenen aan de klant.
Tjin Asjoe zegt dat het BC met belangstelling uitkijkt naar de beslissingen die door
het Kabinet zullen worden genomen als het gaat om het betaalbaar maken en
houden van de kosten voor luchttransport en het garanderen van een bepaalde
connectiviteit tussen het eiland en de regio.


c: text/html

text:
KRALENIJK – Direktiva di Union di Penshonadonan pa Adelanto i Hustisia Boneiru (UPAH) huntu ku su Komishon di Aktividat (KOMAK) ta partisipá ku pa motibu di e situashon di Covid-19 riba nos isla i teniendo kuenta ku e medidanan di prekoushon ku gezaghebber a tuma, a kanselá e tradishonal Sena di Pasku pa miembro- i introdusidonan e aña akí. Sinembargo direktiva di UPAH no kier laga e temporada di fiesta akí pasa bai sin mas, sin duna atenshon na nos miembresia. Pa e motibu ei, na lugá di e Sena di Pasku, e aña aki lo regalá tur miembro un atenshon den forma di un pakete di Pasku. E entrega lo bai den forma di un asina yamá ‘Drive Thru’, riba djadumingu, 19 di desèmber.
Orario
Riba e dia menshoná miembronan por pasa ku outo na e lugá di stashoná outo banda di ofisina di UPAH na Kaya Nikiboko Nort pa tuma nan apresio. Esaki ta tuma lugá entre 10or i 12or.
Den oranan di djadumingu atardi, di 03:30or pa 04:30or, miembronan di UPAH ku ta biba na Rincon por tuma nan pakete dilanti di La Tropicana.
Direktiva di UPAH ta pidi tur miembro pa por fabor hasi uso di e oportunidat akí i den kaso ku no por pasa personalmente pa laga un konosí tuma e pakete pa nan na e orario- i sitionan menshoná.
For di awor direktiva di UPAH kier a ekstendé e mihó deseonan di Pasku i Fin di Aña na miembronan i nan famia, gozando di bon salú. Felis Pasku i un Prospero Aña Nobo.

robotstxt: allowed

filter: keep


text:
Hopi gobièrnu a bai kas promé ku tempu. E rèkort ta kaida despues di 37 dia. Esaki ta riba nòmber di Kolegio da Costa Gomez ku a sinta di 10 mei pa 17 yüni 1949. Ta trata di e gobièrnu ku a forma despues di e elekshon den kua pa promé biaha tur hòmber i muhé por a vota na mart 1949.
Nos demokrasia parlamentario a start na aprel 1938 ku instalashon di 10 Miembro di Parlamento (MdP) pa kua un grupo limitá por a vota. E sobrá 5 MdP a keda nombrá pa Gobernadó. Na 1948 nos ta haña un konstitushon nobo ku ta marka un era nobo. E ta habri kaminda pa un Parlamento skohí di 21 hende, derechi di voto universal, i kreashon di un College van Algemeen Bestuur (CAB) ku tabata preludio pa un Konseho di Minister. Tambe a introdusí e nòmber Antia Hulandes.
Despues ku Partido Nashonal di Pueblo (PNP) a gana elekshon di mart 1949 ku 4 asiento (foto), Moises da Costa Gomez (Dòktor) ta bira formadó. Formashon entre partidonan di Kòrsou a resultá imposibel. Partido Katóliko di Pueblo (KVP) ku 1 asiento ta yama Dòktor traidor i ta hala atras. Meskos Partido Demokrat (DP) ku 3 asiento. Tòg Dòktor ta logra haña sosten di 5 asiento di AVP di Aruba, 1 di Boneiru i 3 di Isla Riba pa un total di 13.
Riba 3 di mei 1949 Staten ta reuní pa aprobá Kolegio da Costa Gomez. Emoshonnan ta bai hopi haltu den Staten, prinsipalmente ora MdP “Colá” Debrot di KVP kritiká Dòktor. Kos ta sali for di man i ta pidi kuerpo di paga kandela saka públiko afó. Promé ku votamentu MdP Yrausquin ta bandoná AVP i djòin Union Nacional Arubano (UNA). 12 MdP ta vota pa Kolegio da Costa Gomez. Tres siman despues otro MdP di AVP ta djòin UNA, hasiendo e sosten di Kolegio da Costa Gomez 11.
MdP pa PNP, da Costa Gomez i Plantz, ku a bira parti di gobièrnu a krea dos vakatura den Staten. Koalishon ku tabatin sosten di solamente 9 MdP tabata bòikotiá tur intento pa reunion públiko. Finalmente oposihon ta forma korem pa reunion. Promé ku por a yena e vakaturanan di PNP oposishon ta aprobá ku 9-6 un moshon di deskonfiansa kontra di Kolegio da Costa Gomez.
E promé gabinete salí for di voto universal ta bai kas despues di 5 siman. Gobernadó ta instruí instalashon di un ‘zaken kabinet’. Si e ta zona konosí, ta pasombra e ta. Promé gabinete di Kòrsou ku a sinta na 2010 a bai kas promé ku dos aña. Igualmente a sigui un ‘zaken kabinet’.
Willemstad, Kòrsou
Fuente: Archivo Nashonal, Staatkundige Ontwikkeling Nederlandse Antillen, dr. Kasteel; De Tijd, 10/6/49


text:
KRALENDIJK – E kompania ‘Haafkes Bouw Bonaire’ den un reakshon ta konfirmá pa notisia Live 99.9 FM ku Sr. Haafkes a wòrdu agredí pa dos trahadó awe djamars mainta. Solamente no ta trata aki di trahadó di e kompania Haafkes, sinembargo 2 trahadó di un supkontraktor di e kompania di konstrukshon.
Mas aleu Haafkes ta bisa di a kumpli debidamente ku su deber di pago. E supkontraktor ta esun ku no a kumpli ku su deber di pago na su trahadónan.
Despues di e agreshon, polis a presentá na e sitio i a bai ku dos persona warda di polis pa investigashon. Sr. Haafkes a entregá keho ofisial kontra e dos personanan aki.
Bosero di kuerpo Polisial a konfirmá ku tin 1 detenshon a kai awe mainta relashoná ku e kaso aki.


text:
Kralendijk – Lo manda e dekretonan di balor pa ‘vastgoedbelasting’ den yüni 2021 ku 01-01-2021 komo fecha di determinashon. Entrante medio yanüari 2022 lo manda e papelnan di belasting di ‘vastgoedbelasting’ 2021.
Ta kobra ‘vastgoedbelasting’ na doño di propiedat inmóbil manera un di dos kas òf edifisio di kompania. E kas ku e doño ta permanesé aden komo residensia prinsipal ta eksonerá di ‘vastgoedbelasting’ i ta kai bou di ‘grondbelasting’. Pa otro tipo di eksonerashon por chèk nos wèpsait.
Lo manda e dekretonan di balor pa negoshinan den un fase mas lat durante e aña.
E dekretonan di balor ta hasi menshon di e balor di propiedat inmóbil den e tráfiko ekonómiko. Ta determiná e balor a base di bentanan resien. Pa balor di kas i tereno di konstrukshon ta uza tambe e sifra di preis índise ku CBS ta stipulá. Taksadónan ta determiná balor di edifisionan di kompania i ophetonan spesial a base di un taksashon di fachada.
Den kaso ku tin pregunta òf si bo ke mas informashon, por fabor tuma kontakto ku Belastingdienst via number di telefòn 715 – 8585 òf chèk nos wèpsait: https://www.belastingdienst-cn.nl/onderwerpen/vastgoedbelasting
Tin foyeto tokante ‘vastgoedbelasting’ optenibel na 3 idioma. Por haña esakinan riba e wèpsait bou di ‘vastgoedbelasting/documenten’.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
ORANJESTAD – Libertat di prensa durante e krísis di corona tabata mas bou di preshon tantu for di gobièrnu komo di públiko. Espesialmente Aruba tabata esun di pió, asina ta sali for di reakshon di media i periodista na e islanan hulandes karibense.
Na Aruba periodistanan no a haña dispensashon ora ku a pone toke de keda. Despues gobièrnu a hasi palabrashon ku un grupito selektá kaminda tur anochi den forma di un sistema di turno tres media por a sali riba kaya. E situashon ei a dura mas ku un luna.
Periodista tampoko no por a presensiá konferensha di prensa mas. Gobièrnu mes tabata transmití esakinan entre otro riba Facebook, kaminda públiko por a reakshoná direktamente tambe. Ku esaki gobièrnu a duna un plataforma na hende ku no solamente tabata kritiká prensa, sino ridikulisá prensa tambe i den sierto kaso asta tabata menasá prensa.
“Loke nos tabata kritiká severamente tabata e informashon selektivo ku nos tabata haña i e ‘sugar coating’ kontinuo di gobièrnu. Ke men drecha informashon negativo ku notisia positivo. I komo kordinashon di media internamente serka e sentro di krísis no, òf kasi no, tabata eksistí, prensa tabata hasi pregunta dòbel. Pa asina nos komo prensa hopi bia tabata haña nòmber di ta idiot bobo serka pueblo”, Tito Laclé di NoticiaCla ta konta.
Edmond Croes direktor di e korant Solo di Pueblo, emisora di radio Topfm i emisora di televishon Canal 22 ta bisa ku espesialmente den kuminsamentu di e krísis gobièrnu a traha malu. “Nan no a trata prensa korektamente. Esaki a kambia awor pero te ainda nos mester imprimí nos korant mas trempan, en bes di 11 or promé ku e pandemia di Covid awor ta 7 or di anochi kaba.” Den kuminsamentu públiko tambe tabata ridikulisá prensa, e ta bisa. “Pero despues nan a realisá ku sin prensa nan no sa kiko ta sosodiendo i ku sin prensa outoridatnan por abuzá tambe.”
Kampaña di difamashon kontra prensa
E echo ku hopi hende tabata duna prensa mal nòmber den kuminsamentu di e krísis di corona tabata kousá pa gobièrnu tambe. Ora un grupo di hende di prensa ker a bòikòt publikashon i transmishon di informashon di gobièrnu, Joally Croes, e kolaboradó di prensa di promé minister arubano, kasi mésora a pone esaki riba su Facebook ku akusashon kontra prensa i e hashtag stopdiplame (stòp di plam’é).
Den mas ku 300 komentario bou di e mensahe, ku esaki el a duna un plataforma na hende ku no solamente tabata ridikulisá prensa, sino tabata zundra i menasá nan tambe. Diferente minister i ámtenar haltu a ekspresá reproche komparabel riba nan medionan sosial i e kampaña pa difamá prensa arubano a bira pió.
Ken ta e periodista?
Un di e argumentonan ku gobièrnu arubano tabata usa pa tene prensa afó den kuminsamentu di e toke de keda, tabata di deklará ku nan no sa ta ken tur ta periodista. Pero seguidamente durante e konferensia di prensa digital e boseronan di promé minister a duna preferensia sí na pregunta di media ku no ta eksistí, i asina pa motibu di falta di tempu no por a kontestá pregunta di media establesé.
E falta di un sistema kon pa trata ku prensa durante un pandemia, Patrick Paskel di 24ora tambe ta menta komo motibu pakiko e kos a bai malu den kuminsamentu. “A resultá ku no tabata un prioridat di gobièrnu pa bini ku esaki. P’esei despues nos a lanta un asosiashon di prensa.”
Baboe Hoek di Noticiaabc ta bisa: “Kisas ta difísil pa uni prensa na Aruba. Pero loke sí nos a mustra ta ku prensa ta mes, òf mas, importante ku un gobièrnu. Pasobra na final, nan ta bai, nos ta keda.” E ta kritiká prensa tambe: “Ta masha lástima ku hopi prensa ku tabata bon ku e gobièrnu anterior di AVP a usa Covid pa hasi polítika. P’esei públiko tabata haña mal informashon i a brua. Den un krísis bo no por influensha pueblo asina.
Na Sint Maarten sí gobièrnu tin un sistema di prensa pasobra nan a haña nan ku situashonnan similar kaba anteriormente ku e desasternan di orkan. Pero for di un komentario resien di redakshon hefe di The Daily Herald ta sali ku gobièrnu ta bini ku mas i mas regla pa periodista outorisá. I ta usa esaki pa tene periodista afó, òf no kontestá pregunta.
“Un gobièrnu ku bira di muchu selektivo pa ken nan ta rekonosé komo periodista legítimo, ta drenta un zona di riesgo. Promé ku bo sa lo bini pèrmit estatal obligatorio”, segun e korant.
Prensa di Kòrsou tokante libertat di prensa
Kòrsou ku aktualmente ta den su di dos ola di corona ku ta mas serio ku esun di promé, kasi diariamente ta haña un briefing di gobièrnu. Pero esei tambe ta haña krítika di prensa pasobra no ta tur ora nan tin pèrmit di ta presente.
“No ta kla pa nos pakiko un bia e ruedanan di prensa sí ta ku prensa i otro bia sin prensa. E úniko motibu ku mi por pensa ta ku na momentonan importante ta trata di evitá pregunta krítiko”, redaktor hefe Norman Serphos di Amigoe ta bisa.
E ta haña ku den tiki tempu a hala prensa un banda pasobra gobièrnu ta preferá di komuniká direktamente ku pueblo. “Ta hala prensa un banda i niun hende no ta reakshoná. Ta Amigoe so tabatin e kurashi den pasado resien di keha tokante esaki den komentario krítiko. Ke men, e último temporada aki tabatin konsekuensha pa libertat di prensa? Sigur sigur!”
Periodista Yves Cooper ta konsiderá e manera di tene konferensha di prensa komo ‘un esfuerso pa sera prensa su boka’. El a pèrdè tur konfiansa tambe den kon (no) transparente epidemiólogo Izzy Gerstenbluth ta. Pero e ‘eksperensia di mas marga den 20 aña di periodismo ’e ta yama e manera ku públiko a anda ku prensa. “Tabata un konfirmashon ku públiko no sa kiko trabou di periodismo ta enserá, su balor, i ta falta di prensa mes, ku ta duna un imágen robes.
‘Periodismo di chulpalenga’ e ta yama nan, o sea periodismo parasítiko. “Ta trata di periodista ku ta hasi tur loke nan por djis pa keda bon ku tur hende den un funshon púbiko i tambe den sektor privá. P’esei nan no ta hasi pregunta krítiko pa niun hende no rabia.”I tambe pasobra nan a tuma trabou serka partido polítiko. Òf por ehèmpel tin un periodista ku ta komisario serka un kompania di gobièrnu, Cooper ta bisa. “Esaki no por tòg? Anto públiko ta kere ku esaki ta periodismo.”
Mike Willemse di Antilliaans dagblad ta bisa ku el a haña tiki te ningun opstrukshon. “Gobièrnu semper ta bon alkansabel konstantemente pa nos redakshon pa pregunta i kontesta. Tambe nos ta eksperensia sufisiente espasio pa move, no opstante e toke de keda: tur nos kolaboradónan a haña dispensashon i no ta stroba nan den esaki.”
Loke e medio di komunikashon ta èkstra alerta p’e ta ‘fake news’ hopi bia di siudadano anónimo di mala fe’, e ta bisa. “Esaki semper nos ta chèk promé.”
Positivo pa media?
E krísis di corona finalmente tabatin konsekuensha positivo tambe. Asina redaktor hefe Boi Antoine ta bisa ku nan a kaba di kuminsá ku e korant nobo ‘Boneriano’ pasobra habitante lokal tabatin nesesidat di mas informashon durante e pandemia. “Èxtra (di Kòrsou, ku tabata publiká e notisianan boneriano) no por a imprimí mas página i p’esei pa promé bia den historia Boneiru tin su mes korant.” Pa hopi hende grandi di edat na e isla e ta bisa ku ta masha importante pasobra sino nan lo a pèrdè hopi informashon.
24ora tambe ta bisa ku e tin 40% mas lesadó for di tempu ku e pandemia a kuminsá na mart “E públiko tabata mas na kas i wardando e eventonan. Ta mira e vidionan mas mihó i e reakshonnan ta drenta mas frekuente ku ántes”, segun Paskel.
Pero no opstante e desaroyonan aki pa mayoria di media meskos ku sobra di komèrsio e aña ta masha pisá finansieramente. “Simannan largu no tabatin korant, solamente via website/Facebook. Pues si e pakusnan a keda será no tabatin benta riba kaya tampoko. I te aworakí korant no por bai e otro islanan pasobra no tin buelo diario òf fèri. Banda di esaki mitar di e entrada di propaganda i entrada di imprenta a kai afó. E korant di djasabra ainda ta kanselá”, direktor Paul de Windt di The Daily Herald ta bisa. Na promé instansha media lokal na Sint Maarten no tabata haña sosten di gobièrnu tampoko pa por keda paga e salarionan. Pero a drecha esaki si despues di dos luna.
Hoek di Noticiaabc ta bisa ku te awe ta un reto finansiero. “Prensa ta keda dependiente di spònser.”
Libertat di prensa ta limitá mundialmente
Durante World Press Freedom Conference siman pasá ku e aña aki tabata organisá pa Hulanda i Unesco, a sali ku mundialmente gobièrnunan a usa e krísis di corona pa limitá libertat di prensa i preshon pisá riba periodista. Un otro menasa grandi parse ta e plataformanan di social media. Ei e periodistanan mester lucha kontra notisia i informashon falsu. Periodista mas i mas ta bira víktima tambe di linchamentu online, espesialmente hende muhé.


text:
Contrario na e informacion cu a sali diahuebs ultimo, Gobierno di Aruba ta informa cu e Papel di 5 Florin di Censo NO a aumenta. E Papel di 5 Florin, ta e documento di registro civil cu ciudadanonan di Aruba ta busca mas na Censo y na e MFA’nan.
E extracto aki, popularmente a haya e nomber di ‘Papel di 5 Florin’ pasobra ta paga solamente 5 florin pe y esaki pa hopi aña ta asina y ta ancra den ley. Pa aumenta esaki y aumenta e suma pa 10 florin of cualkier otro suma, mester cambia ley. Y e cambio den ley aki lo NO pasa.
Gobierno di Aruba ta lamenta e bruhamento cu por a wordo causa y e intrankilidad cu esaki a trece cu ne. Gobierno ta sigura nos pueblo cu e tarifa di papel di 5 florin NO a aumenta. E Papel di 5 florin ta keda Papel di 5 florin.


text:
Oranjestad 1 april 2020. Banco di Seguro Social, SVb ta desplega un tarea importante den e sistema di seguridad social na Aruba. Tur luna SVb ta percura pa un parti di nos comunidad ricibi un entrada mediante pago di Pensioen di Biehes.
Algemene Ouderdomsverzekering, AOV cu ta Pensioen di Biehes ta un seguro social pa cubri e consecuencianan financiero di biehes.
Cada aña e edad di pensioen ta subi cu 6 luna y esaki lo sigui te cu 1 januari 2024 ora e edad di pensioen lo yega na 65 aña. Actualmente e edad di Pensioen ta na 63. Un ciudadano tin derecho riba su pensioen entrante e luna despues di e fecha riba cual el a yega e edad di pensioen. Personanan cu ta bin na remarca pa aplica pa Pensioen di Biehes entre 1-4-2020 y 30-4-2020 a ricibi un carta di SVb cu e informacion necesario pa haci esaki. Tur persona cu a nace entre 1 di juli y 31 di di juli di 1957 ta bin na remarca pa aplica pa nan Pensioen y lo cobra esaki riba 1 di augustus 2020.
Aplica pa Pensioen di Biehes ta facil y por haci esaki riba nos plataforma digital MiPensioen. Pa aplica, subi nos website www.svbaruba.org y scoge e opcion MiPensioen, sigui instruccion y entrega bo peticion hunto cu e documentonan rekeri via nos portal. Documentonan cu ta rekeri pa aplica pa pensioen ta cedula (paspoort / rijbewijs) y comprobante di cuenta di banco.
Peticion haci via internet ta mas facil, sigur y lihe. Riba nos website tin un video di instruccion cu ta duna e guia con pa haci peticion di Pensioen di Biehes/AOV via di nos portal.
Nos portal di MiPensioen tambe ta brinda mas servicio pa e asegurado. Riba nos portal di MiPensioen por print loonopgaaf y inkomensverklaring. Tambe tin e formulario di “Herzienning mutatie” cu ta permiti e asegurado haci cambionan personal manera entre otro cambio di adres, banco y mas.
Banco di Seguro Social su Departamento di Pensioen ta haci tur esfuerso pa sigui brinda e miho servicio na e comunidad di Aruba y lo duna servicio durante e dianana aki den forma digital pa segura e beneficionan cu ta necesario pa nos comunidad.
Si tin cualkier pregunta over di e aplicacion online por manda un email van pensioenen@svbaruba.org.


text:
EL TRIBUTO
Despedida di Monchi
A krea e kampaña 'Despedida di Monchi' pa por spreit informashon importante tokante di entiero di un forma informal i fásil pa komprondé na un públiko ámplio. Hopi hende no gusta pensa tokante di nan morto, menos ainda papia tokante di esaki. Pa e motibu akí hopi hende ta mal prepará i ta laga sernan kerí atras ku e konsekuensianan ora Pedritu La Muerte bati na nan porta.
Dor di trese e info akí mediante storytelling tokante di un señor Monchi fiktisio i e grupo kual e ta direktamente ligá na dje i hasiendo uzo di un sierto sentido di humor, nos a hasi e tema akí diskutibel i a logra hala atenshon di asta personanan ku normalmente lo tabata menos interesá den e informashon akí (p.e. hóbennan).
Hustamente pasobra nan tabata sá ku Monchi no ta un hende di bèrdat, si no un personahe, públiko por a biba ku e susesonan sin sinti e emoshonnan pisá ku normalmente ta akompañá un morto di bèrdat. E protagonistanan tabata mustra karakterístikanan rekonosibel (nos tur tin kos en komún ku tur e figuranan akí: Monchi ku tabata biba pa loko, Bert ku tabata husga, Mientje ku mester a duna kuenta i rason pasobra e ta hende muhé pa despues nan zundra ku e ta krepchi, Rennie, e ruman serio i trankil èts. Tambe tabatin un elemento aden ku tabata pone públiko spekulá i diskutí tokante kiko realmente tabata pasando i kon e kos aki lo a kulminá. Den poko palabrá bisá, hopi engagement i un oportunidat di oro pa e kliente komuniká na un públiko grandi den detaye kiko tur tin ku sosodé despues ku morto kai (for di seguro di entiero te na e entiero mes).
E seri a konsistí di 8 episodio ku a keda distribuí atrabes di na promé lugar FaceBook i via emisoranan di radio i kanalnan di telebishon. Kada episodio tabata finalisá ku un cliffhanger dramátiko i p'esei kada bes atrobe públiko no tabata por a warda e siguiente episodio. E episodionan tabata akompaña diariamente ku posts riba timeline ku kada bes tabata koinsidí ku e tema.


text:
Minister Dangui Oduber
Parlamento a aproba e ley di beperking tabaksproducten unanimamente!
ORANJESTAD – Diamars mainta Minister di Salud Publico Sr. Dangui Oduber tabata den Parlamento di Aruba pa trata e ley di “Landsverordening tot wijziging van de Landsverordening beperking tabaksproducten”. E ley aki ta un stap hopi importante den cuadro di e plan nacional prevencion cu ta wordo maneha pa e NCD’s stuurgroep.
Humamento ta causa daño na bo curpa manera cancer y malesanan cronico, entre otro presion halto, stroke, infarto y dolor na bo pecho. Nicotina ta reduci e “caliber” di bo adernan locual ta causa cu bo presion ta subi.
Pa e motibo aki a cambia e ley pa:
• Aumenta e edad di cumpra sigaria di 18 aña pa 21 aña. Esaki ta debi na un estudio cu a wordo haci pa World Health Organization (WHO) unda ta mustra cu aumentando esaki ta baha e probabilidad cu un hoben ta cuminsa na huma sigaria.
• Ta prohibi tambe e benta di sigaria los. Den cuadro di esaki Gobierno lo bay sinta hunto cu e Asociacion di Chines pa splicanan e plan di prevencion cu Gobierno tin.
• Prohibi humamento den areanan publico, incluyendo na scolnan.
• Prohibi persona adulto y/of mayornan cu ta huma den auto den compania di menornan di edad.
Cuerpo Policial ta esnan cu tin e tarea pa controla na cumplimento di e ley aki, lo bay tin sanccion den caso di incumplimento.
Cu esaki Ministerio di Salud Publico kier pa mayornan y docentenan enfatisa mas ariba e efecto di uzo di tabaco entre e hobennan. E ley aki ta specialmente pa proteha nos muchanan y hobennan pa evita cu nan ta wordo converti den un humado pasivo (secondhand smoker), cu consecuencia pa:
1. Aumenta infeccion na horea
2. Aumenta crisis asmatico
3. Aumenta riesgo pa bronchitis y pneumonia
4. Sintomanan respiratorio
Minister Oduber a menciona cu lo bay tin diferente campañanan di conscientisacion tocante e ley aki y tambe henter e plan nacional di prevencion di malesanan NCD’s. "A keda proba cu cada florin cu bo inverti den prevencion bo ta haya 5 florin bek on the long run" tabata expression di Minister Dangui Oduber.
Minister Dangui Oduber a gradici henter Parlamento di Aruba pa abroba e ley di beperking tabaksproducten unanimamente. E ley aki ta bay aporta grandemente den tur e trabounan cu ta bay tin riba prevencion den salud. Minister Oduber kier a gradici tur e miembronan di parlamento pa nan contribucion constructivo y positivo.


text:
WILLEMSTAD- 5 di aprel 2022 – Jetair Caribbean a selebrá inisio di otro ruta mas, kual ta e konekshon entre Kòrsou i Sürnam. E buelo inougural aki ta marka inisio di e di seis destinashon di e aerolínea. Promé ku salida di e buelo rumbo pa Sürnam, Gobièrnu di Kòrsou, Ofisina di Turismo di Kòrsou (CTB), Curaçao Airport Partners (CAP), Curacao Airport Holding (CAH) huntu ku e aerolínea a tene un resepshon na Aeropuerto Internashonal Hato pa selebrá e echo spesial aki. Durante di e selebrashon a hiba palabra, Minister Larmonie – Cecilia den representashon di Minister di Desaroyo Ekonómiko, Ruisandro Cijntje, Minister di Tráfiko, Transporte i Planifikashon Urbano, Charles Cooper, Managing Director di Jetair Caribbean Antonio Ribeiro, CEO di Jetair Caribbean Robert Maas i Director of Air Service Marketing & Development na Curaçao Airport Partners, Peggy Croes.
Na salida di e buelo rumbo pa Paramaribo, Sürnam e avion a risibí e tradishonal saludo di awa. E ruta nobo di Jetair ta hasi posibel pa mas turista for di Sürnam bin eksperensiá e produkto úniko ku Kòrsou ta ofresé. Ademas, e konekshon nobo ku Jetair a inisiá ta brinda tambe mas opshon di biahe pa nos pueblo lokal. E buelo di Jetair lo ta un biaha pa siman riba djamars. E buelonan ta keda efektuá ku un Fokker 70 ku un kapasidat di 80 stul.
Gobièrnu di Kòrsou, Ofisina di Turismo di Kòrsou (CTB), Curaçao Airport Partners (CAP) i Curacao Airport Holding (CAH) ta felisitá Jetair ku nan destinashon nobo i ta deseá nan tur kos bon.


text: Diaranzon merdia a drenta informe di un accidente cu hende herida na Paradera, mesora a dirigi tanto polis como ambulans na e sitio. Na yegada di e patruya a bin comprodne cu aki ta trata di un accidente unda cu un dama 8 luna na estado a bay subi caminda sin a duna preferencia na e pick-up biniendo di pabao. Debi na e impacto cual no tabata di e fuerte ey pero como impacto pa un dama na estado mester controla si tur cos ta bon cu e embaraso. Na yegada di e ambulans nan a atende e victima y a transporte pa hospital.


text:
Marc Anthony a divorsiá.
Na komienso di e siman akí, e divorsio di Marc Anthony a bira ofisial. Di e forma akí a yega un fin na e matrimonio di e popular kantante i e modelo Sharon de Lima, asina People en Español ta raportá. Ni Marc Anthony, ni Sharon de Lima tabata presente den korte. Ambos tabata representá pa nan abogado. E matrimonio dje pareha a dura dos aña. Den desèmber a bira ofisial ku ya Marc i Sharon no ta huntu mas. Sharon de Lima ta e modelo ku a aktua den video clip di e kansion “Flor Pálida” di Marc Anthony. Pa un tempu kaba, tabatin rumornan ku e pareha lo a separá. Den un deklarashon pa E! e pareha ta bisa : “Despues di un evaluashon profundo, nos a disidí, komo bon amigu, na pone un fin na nos matrimonio,” asina Anthony i e modelo venezolano a deklará. “Nos ta pidi pa respetá nos privasidat den e momentunan difisil akí. Nos lo no hasi mas deklarashon pèrsonal tokante e asuntu”. E pareha no tabatin yu ku otro, pero ambos tin yu for di nan relashonnan anterior. Pa Marc Anthony, esaki ta su di tres matrimonio. Den pasado e tabata kasá tambe ku Dayanara Torres i Jennifer Lopez.


text:
A detené Parlamentario Jacintha Constancia (MFK) debí na agreshon kontra Parlamentario Giselle Mc Wi
Den un kaso lamentabel ku a tuma lugá algu despues di mèrdia, Parlamentario Jacintha Constancia (MFK) a agredí Parlamentario Giselle McWilliam (MAN) dor di dal esaki un wanta den sala di Parlamento. Durante su disertashon den e reunion, Constancia a referí na un kaso kaminda un famia di McWilliam a haña un trabou pa pone e “dranghek-nan” pa Karnaval 2017. Den un reakshon, Giselle McWilliam na su turno a papia ampliamente riba e kaso di “mondkapjes” pa kuá Constancia a keda detené den pasado. Na momentu ku Parlamentario Gassan Dannawi tabata bai kuminsá su presentashon, Jacintha i su demas koleganan a kuminsá drenta Parlamento i mientras ku e otronan a sigui kana, Constancia a kita bai riba Giselle i a pasa esaki un wanta. A surgi un desorden kompletu den Parlamento entre e diferente miembronan. Presidente di Parlamento a skòrs e reunion, mientras ku miembronan di kuerpo polisial a kuminsá drenta sala, pa kontrolá e situashon. Algun ratu despues Giselle McWilliam a entregá un keho pa agreshon na warda di polis den Punda. Jacintha Constancia na su tur a bai warda kompañá pa polis i a keda detené.
Riba ordu di Fiskal di Ministerio Publiko a laga enkarselá Jacintha Constancia i el a drenta su periodo di enkarselashon preventivo (in verzekeringstelling) debí na e denunsia di menasa i maltrato. Enkarselashon preventivo ta un proseso konforme Kodigo di Prosedimiento Penal (Wetboek van Strafvordering) ku ta dura 2 x 24 ora máksimo pa asina Landsrecherche Korsou por kontinua ku nan investigashon.
Den un komunikado partido MFK a pidi diskulpa públikamente na Parlamentario Giselle McWilliam i a kondená e akto di nan miembro Jacintha Constancia. Parlamentario Constancia den un promé reakshon na prensa djis despues di e suseso a indiká ku e lo distansiá su mes for di Parlamento i mientras tantu tin indikashon kaba ku Amerigo Thode lo remplasá Jacintha Constancia ku miembro den Parlamento pa MFK.


text:
about 5 hours ago
Diamars anochi, riba Dia di Santa Cecilia patrona di nos musiconan, Gobierno a organisa un bunita actividad di reconocemento. Durante e anochi special aki, Minister di Cultura Xiomara Maduro a reconoce seis baluarte riba tereno musical. Seis cabayero cu a aporta grandemente na nos herencia musical y ainda ta deleita nos cu nan talento y creatividad. Ta trata
Diamars anochi, riba Dia di Santa Cecilia patrona di nos musiconan, Gobierno a organisa un bunita actividad di reconocemento. Durante e anochi special aki, Minister di Cultura Xiomara Maduro a reconoce seis baluarte riba tereno musical. Seis cabayero cu a aporta grandemente na nos herencia musical y ainda ta deleita nos cu nan talento y creatividad. Ta trata di señores Victor Camacho, Casin Giel, Chicho Kock, Chucho Hoek, Ivan Cuandus y Cesar Olarte.
Mi ta di acuerdo cu Minister Maduro caminda den su speech e anochi aki a indica cu nos pais pa con chikito cu nos ta, ta grandi na talento. Mi ta haya na su luga y ta di acuerdo pa nos reconoce nos musiconan ora nan ta na bida, duna elogio y atencion na tur nan logro. Pa mi nos mester accentua cu mediante nan creatividad nos por fiha loke nos ta pensa, sinti, experiencia y mucho mas. Cu nan creacion nos por crea, rebiba y recorda momento special. A base di nan produccionnan ami sigur por haci loke mi gusta haci mas, cual ta baila.
Hunto cu nan famia y sernan keri e musiconan a keda poni den spotlight y a ricibi nan reconocemento. Gobierno sigur a gradici e casa y e famianan p’e sosten brinda na nos musiconan durante henter nan trayectorio. Durante e anochi nos por a disfruta di un video cortico di e logro y aporte di cada baluarte na desaroyo musical di nos pais y sigur na nan logronan internacionalmemte. Sigur por bisa cu e carera di cada un di nan, riba nan mes ta impactante.
Un felicitacion na cada un di nan, y nan famia, sigur ta na su lugar. Alabes mi kier dirigi palabra di gradicimento na Minister Maduro pa a y sigui reconoce nos baluartenan riba diferente tereno. Aruba ta orguyoso di boso.
about 7 hours ago
Un paar di dia atras Parlamento a pasa e presupuesto 2023 cu ta pronostica di produci un surplus di 63 miyon florin. Diferente minister y parlamentario di coalicion a sali ta gaba y ta celebra loke nan ta considera un gran logra. Pueblo tambe kier celebra cu nan pero no por. Pasobra e gran logro
Un paar di dia atras Parlamento a pasa e presupuesto 2023 cu ta pronostica di produci un surplus di 63 miyon florin. Diferente minister y parlamentario di coalicion a sali ta gaba y ta celebra loke nan ta considera un gran logra. Pueblo tambe kier celebra cu nan pero no por. Pasobra e gran logro di surplus ta inclui mas medida pa pueblo. Mas medida pa un pueblo humilde cu ya no por carga mas. Un pueblo cu a aspira, lucha y traha duro pa por logra un nivel di bida digno.
Desde 2017, ora cu MEP cu su extension nan a forma gobierno, ta medida tras di medida contra e pueblo. A campaña cu no lo tuma medida contra pueblo pa drecha loke nan tabata signala como malo. Segun MEP, nan tabatin suficiente experticio pa resolve e problemanan di Aruba. Awel 5 aña despues pueblo claramente ta wak, cu nan unico experticio ta crea medida tras di medida.
Hasta CaFT cu normalmente ta propone na Gobierno pa tuma medida a yega na e conclusion cu loke nan ta haci ta di mas. CaFT den su recomendacion ta bisa cu gobierno ta busca su solucionnan mucho hopi den medida contra pueblo. “De noodzakelijke lastenverlagingenworden onvoeldoende opgepakt en dekking wordt te veel gevonden ion het verhogen van de belastingen en incidentele dekkingen.“
E gobierno actual y esun anterior y tur partido politico cu excepcion di AVP tabata pro pakete di medida cu minister president Evelyn Wever-Croes a firma cu Hulanda. Den e pakete ta inclui un sistema di BTW cu supuestamente tabata un reforma necesario. Awe kico nos ta wak cu gobernante nan a scoge pa subi impuesto di BBO ainda mas. Nada di reforma pero si un medida mas contra pueblo p’asina e politiconan por haya mas placa den caha pa asina e fiesta di friends and family por sigui.
Mi tabata scucha cu asombro con minister Geoffrey Wever tabata defende e subida di 1% di BBO. Minister Wever a bisa cu e 1% di subida lo tin un impacto minimal di 1.2% riba inflacion. Minister Wever argumentando den su defensa pro subida di BBO a bisa cu e ta traha cu facts (echo).
Permitimi comparti un par di facts cu Minster Geoffrey anto:
Esaki nan ta e echonan y realidad cu nos pueblo pasando door di dje. Un Aruba caminda awe na aña 2022 hopi famia ta pasando momento hopi dificil. Prijs di gasolin halto, comustibel ta casi impagabel y cuenta exorbitante di awa cu coriente ta haci cu hopi famia no ta logra ni paga nan cuenta ni resta pa come.
RAIZ a profila su mes como un partido diferente, pero te ainda despues di un aña pueblo no a nota ningun diferencia.
about 8 hours ago
Durante conferencia di prensa diabierna mainta na sede di gobierno, Prome Minister Evelyn Wever-Croes a comparti su reflexion riba e tempo cu nos ta aden, cu enfasis riba cambio di aña y economia mundial. Faltando net casi un luna pa celebra Pasco y su tras cera 2022 como un aña di basta turbulencia, tension y
Durante conferencia di prensa diabierna mainta na sede di gobierno, Prome Minister Evelyn Wever-Croes a comparti su reflexion riba e tempo cu nos ta aden, cu enfasis riba cambio di aña y economia mundial.
Faltando net casi un luna pa celebra Pasco y su tras cera 2022 como un aña di basta turbulencia, tension y presion. E mandatario ta admiti cu no a logra tene tur cos trankil aki, principalmente door di e presion di Hulanda. Y aunke aña ta bay bolter, e no por bisa cu 2023 lo ta mas facil.
Mundo henter ta preparando pa un 2023 den cual lo tin mas inflacion ainda door cu no tin un bista cu e guera cu Rusia a cuminsa na Ucrania ta bay finalisa. Hulanda ta preparando pa un recesion economico otro aña, mientras cu na Aruba ainda ta premira un crecemento economico.
Pa e relato completo, lesa edicion di TREMPAN
about 10 hours ago
Diabierna durante dia Secretario di Estado Alexandra van Huffelen tabata di bishita na Archivo Nacional di Aruba. El a conta cu el a pasa na varios pais den Reino, cuminsando na Sint Maarten. A papia riba cambio climatico y riba e maneho di e landfill cu tin eynan, cual combersacion a bay hopi bon. Na
Diabierna durante dia Secretario di Estado Alexandra van Huffelen tabata di bishita na Archivo Nacional di Aruba.
El a conta cu el a pasa na varios pais den Reino, cuminsando na Sint Maarten. A papia riba cambio climatico y riba e maneho di e landfill cu tin eynan, cual combersacion a bay hopi bon.
Na Sint Maarten y Corsou, e di dos pais cu el a bishita, a tira un bista riba proyecto. El a papia cu e mandatarionan riba e pasado di sclavitud, cual ta un tema basta skerpi y importante p’e islanan y sigur na Hulanda.
Van Huffelen a bin Aruba, pero su bishita tabata cortico. Durante su bishita, manera ya anuncia, el a bishita Archivo Nacional, unda hunto cu Biblioteca y otro organisacion a papia riba e Coleccion Aruba, un proyecto hopi bunita unda cu a tuma luga digitalisacion di e archiefnan, caminda cu ta posibel pa tur hende pa por tira un bista riba computer, loke tin den archief. Esey ta algo improtante pasobra e no ta digitalisa, pero ta hacie accesibel, ya cu tin traduccion di e texto, carta y documentonan bieu, cu ta hopi dificil pa lesa, ya cu e ta cierto manera skirbi. Ta hopi bon cu a traha riba esaki y haci esaki mas cla.
about 10 hours ago
Diasabra di pisca fresco na Campeon Self Service. Campeon di Filet di Brazie. Tambe tin pisca cora di plato. Bo kier mochi? Campeon tin mochi di Mulato, Picuda, Dorao “Mahi Mahi” y Pargo. Tin un special riba e saco di Chicheibi di dos kilo pa 25 florin. Chicheibi fresco scama y habri. E pica di
Diasabra di pisca fresco na Campeon Self Service. Campeon di Filet di Brazie. Tambe tin pisca cora di plato. Bo kier mochi? Campeon tin mochi di Mulato, Picuda, Dorao “Mahi Mahi” y Pargo. Tin un special riba e saco di Chicheibi di dos kilo pa 25 florin.
Chicheibi fresco scama y habri. E pica di siboyo tempera den boter tambe tin. Mainta bo ta pasa pa bo pastechi, kroket, hamburger y ham and egg. Esnan cu kier pandushi y druguidek crioyo horna na cas, tambe tin na Campeon Self Service.


text:
Varios tumbero popular ta ousente den Festival di Tumba 2017.
E aña ‘ki varios tumbero popular lo no ta den Festival di Tumba. Den nan tin Djuric ‘Dju Dju V’ Virginie ku tabata Rei di Tumba 2013. ‘Dju Dju V’ a splika durante un entrevista den “Morgan Morgan!”, ku e aña’ki su banda GENTZ lo no ta den tumba i komo tal e tambe a opta pa keda afo. Tantu Quinthony ‘T-Sean’ Thomasa ku Quincy Amasia ku tambe a presentá hopi bon ku GENTZ aña pasá ta na Ulanda i lo no por partisipá pa motibunan di estudio i trabou. Otro gran ousentenan ta doña Elia Isenia (Reina di Tumba) i su yu muhé Remaisha Isenia ku aña pasá a sali di tres finalista ku “Biba Bo Bida”. Tur dos a opta pa wanta e aña aki pa motibunan pèrsonal. Heinrich “Richie Rich” Pieter ku semper ta un dje tumberonan peligroso tampoko lo no ta den Festival di Tumba 2017. Sinembargo di otro banda tin varios artista popular den otro genero, manera müzik urbano krioyo, ku e aña aki ta subi tarima pa Festival di Tumba. Poer ehèmpel, e talentoso hoben Ryan “QD” Navarro lo presentá ku komposishon di Gibi Doran. Mester hasi menshon tambe di Ori Frans ku lo presentá ku O’Vega den Tumba 2017. Inskripshon ta habri for 2or i ta sera 6or na Curaçao Festival Centre.


text:
José Jardim, ta bèk den gobièrnu komo Sekretario General di Finansas.
Den un komunikado, e kompania BearingPoint a konfirmá ku èks minister di finansas José Jardim ta bai bèk pa sektor públiko. Na yanüari último, José Jardim a start na BearingPoint pa aportá na e ambishonan di ekspanshon den region, di e kompania. For di e ophetivo pa hasi uzo di kambionan di modernisashon drástiko den servisio públiko komo katalisadó pa un presupuesto balansa, José tabatin afinidat ku e métanan i areanan di trabou di BearingPoint i tambe eksperensha riba tereno relevante.
Durante e último lunanan, José Jardim a sa di hunga un ròl importante entre e organisashon i su kliente. Su vishon i liderasgo riba tereno di proyektonan di transformashon fundamental kaminda “IT” ta hunga un ròl determinante, tabata imperativo den esaki. Den e periodo ei, el a demostrá di ta un partner ekselente pa yuda BearingPoint ekspandé su ambishonnan stratégiko den region.
Entretantu José Jardim a duna di konose ku su pashon i ‘drive’ ta keda tòg mas den e sektor públiko i ku esaki ta yegá na su kurason. Esaki ta tambe e motibu prinsipal pa e bai bèk sektor públiko.
BearingPoint tin tur konfiansa ku den e ròl akí, José lo sa di kontribuí un biaha mas na progreso di nos ekonomia i servisionan na públiko.
Di un akuerdo mutuo a disidí ku José Jardim lo redusi su trabounan na BearingPoint i ku riba korto plaso e lo regresá na e Ministerio di Finansas komo Sekretario General.
BearingPoint ta deseá José eksito den futuro.


text:
Fiskal I gezaghebber Rijna; Representashon-i-outoridat Hulandes ta kontinua violando derechonan humano I abusa di James Finies I Nos Ke Boneiru Bek
E abuso ta koninua despues di e aresto illegal riba 6 september 2019 di James Finies, aktivista di derechonan humano presidente di NKBB. Polis, representashon-Hulandes-gezaghebber Rijna, fiskal I outoridatnan Hulandes abuzando di nan podernan des-proporshonal I eksesivamente ta saliendo na kla di ta un venganza personal kontra James Finies I NKBB
Un siman despues di ser aresta illegalmente I despues laga den libertad despues di 5 ora dor di fiskal-ousiliar Sr. Anthony pasobra no por a hanja ni presenta niun kargo kontra James Finies. Riba 19 september 2019 ultimo e deurwaarder di polis a konvoka James Finies pa aparese dilante di fiskal en relashon ku e kaso komo sospechoso di no kumpli intenshonalmente ku orden di polis I di a resisti aresto.
Polis I representante-hulandes-gezaghebber Rijna immediatamente despues di e insidente falsamente a informa medionan di prensa ku James Finies a wordu detene pa no sigui ordu di polis pa bai e luga indika ta informashon faslu I kontrario na nan mes karta-di-permit emiti pa mesun gezaghebber Rijna mes I ku nan nunka a divulga na prensa. Ami James Finies I NKBB ta deklara ku nos ta blanko di persigushon, deskriminashon, profilashon komo non-grata, abusa I a wordu depriva di libertat sin ningun rason legal I violando ley internashonal ku ta proteha derechonan humano di Nashonan Uni artikulo 19 “libertat di opinion I ekspreshon” I artikulo 11 “libertat reuni I asosiashon pasifiko” i ku e akshon abusivo polisial aki no tabata adekua I des-proporshonal I illegal pa atende ku e situashon konserni.
Pa ilustra ku nos pesonalmente I NKBB ta wordu persigui tuma nota ku riba diabiernes ultimo 20 september 2019 un protesta-demonstrashon publiko a wordu organisa pa un grupo di suidadonan di Rinkon ku ta mal-kontentu ku e situashon I kual nan a anunsia ku nan no lo notifika ni pidi permit pa protesta I demonstra na outoridatnan. E manifestashon I protesta aki a wordu tene riba luga publiko ku un gran kantidat den kareda di 70 di manifestantenan. E pregunta ta dikon polis no-unifroma I uniforma I/o representashon-Hulandes-gezaghebber Rijna I outoridatnan Hulandes no a interveni I para e protesta I manifestashon aki ku no a sigui ley pasobra nan no a notifika, no a pidi ni hanja permit pa protesta I manifesta manera ta alegando ku tabata e kaso di abuso di poder ku e aresto illegal di James Finies di NKBB?
Un keho-raport di denunsia di violashon di nos derechonan humano dor di estado Hulandes a wordu hasi na Konseho di Derechonan Humano di Nashonan Uni I tambe na Komsihon di Derechonan Humano Inter-Amerikano di OAS.
Nos ta roga e pueblo Boneriano pa uni ku nos I kondena e akto illegal I inhustu aki pasobra e lo depriva nos I nos futuro generashonan di nos derechonan humano.


text:
Recientemente mester a cera e edificio di Hulpbestuurskantoor San Nicolas cu urgencia debi cu e edificio tabata den hopi mal estado.
Sindicato a bati na porta di gobierno y gobierno a actua rapidamente pa cera e lugar pa asina ni trahadornan ni usuarionan wordo exponi na e peligernan.
A ubica e trahadornan mientrastanto na Hulpbestuurskantoor Savaneta mientras ta trahando riba un lugar den San Nicolas pa habri bek. Ta trata di un oficina cu ta atende cu publico y cu placa y pesey mester busca ‘toonbank’ y otro articulonan adecua.
E trabounan lo tin un duracion di entre 6 pa 8 siman y unabes cla, Hulpbestuurskantoor lo ta bek na San Nicolas.
ORIGEN DI PROBLEMA
E origen di e problema ta cu gobierno di AVP a bende e edificio na SOGA cu e intencion pa traha un MFA eynan. SOGA ta esun cu a construi tur e otro MFA nan. Pero manera cu SOGA mes a publica den prensa, no a resta placa pa e MFA aki. Asina un decision descabeya y iresponsabel a hinca trahadornan y usuarionan den peliger.
Ta di elogia cu Gabinete Wever-Croes 2 a actua mesora cu sindicato a bati na porta pa asina proteha trahadornan y usuarionan.


text:
KRALENDIJK – “Awe no ta solamente un dia ku nos ta mira un barku bunita bèk, sino pa nos e ta para pa ekonomia tambe. Pa hende ku ta bai traha atrobe”, Miles Mercera, CEO di Tourism Corporation Bonaire ta bisa.
Outor Marit Severijnse
Na Boneiru despues di 18 luna e promé barku krusero a yega. Ta trata di Equinox di Celebrity Cruises. Jason ta hasi walking tours den sentro di siudat na Boneiru. “Mayoria di mi klientenan ta bini di un barku krusero, ke men e último temporada tabata laf”, e ta konta. “Mi ta kontentu ku e kos a kuminsá atrobe, pasobra esaki ta mi spesialidat”
Perspektiva pa futuro
Tin ekspektativa pa e tempu binidero? “Naturalmente esakinan ta positivo, pero ta di warda kon ta bai para”, segun Jason.
Barbara ta guia pasahero di e barku pa e diferente tournan i e mes tambe ta touroperator. “E pasaheronan ta kontentu ku nan por ta bèk na e islanan i hasi tour, pasobra esaki ta enrikesé bo tour di krusero.” E ta positivo koutelosamente tokante e temporada binidero. “Ta un bon dia i e ta trese perspektiva pa futuro. Mi ta kere esaki ta un bon komienso.”
Barbara no sa asina bon ainda kiko e mester ferwagt di e intenshon di gobièrnu pa fókùs mas tantu riba turismo di ‘high quality and low volume’. “Tin algu di sentido den esaki. Di otro banda tin sentido tambe den e echo ku e entrada ku solamente lo ta pa un kantidat limitá di hende. Futuro lo mester mustra kiko esaki por trese pa e poblashon aki.”
Prosedura
Ta tèst tripulashon na bordo semanalmente i e kòntròlnan na bapor tambe ta severo. “Nos tur ta bakuná i nan ta tene nos bon na altura si un hende bira malu, nos tin tracker p’esaki”, pasahero di krusero Brenda Harris ta konta. “Si un hende a bira malu i a bai dòkter, nos sa si nos tabatin kontakto estrecho ku e persona ei.” Tambe segun Harris e barku ta hopi habrí. “Tin mas tripulashon ku tin pasahero.”
E kantidat di tèst i e limitashonnan segun Harris no tabata un motibu pa no ke bai. “Nos tabata será asina largu i mi ker a bai un kaminda.”
William tambe ta kontentu ku no opstante tur regla el a bai riba e krusero normalmente. “Nos mester a tèst promé ku nos a bini, pero no tabata muchu kos. Tabata agradabel pa baha di bordo, e lugá aki ta masha alegre.”


text:
Autor local sr. Vivienno “Vi” Frank Jr. ta presenta su prome buki titula ‘Damnatio ad Bestias’ diahuebs 12 di maart proximo, pa 7:30 di anochi, na Biblioteca Nacional Aruba na Playa. Portanan ta habri 7or di anochi y entrada lo ta gratis pa publico, un y tur ta bon bini.
‘Un bestia unico, cu por hari y mata su prohimo p’un florin’. Esaki ta e subtitulo di e buki ‘Damnatio ad Bestias’ cu cual sr. Vivienno “Vi” Frank Jr. ta haci su debut cu ne como escritor. Un buki skirbi den idioma Papiamento, y cual muy probabel lo ta un primicia den literatura Arubiano na Papiamento, ya cu aki nan ta trata di un thriller solamente pa adulto completamente di origen propio di Aruba; e eventonan ta tuma luga na Aruba, y e ta skirbi na Papiamento di Aruba door di un autor Arubiano. Te con leu cu ta conoci, buki(nan) pa adulto di e indole aki na nos idioma ainda no ta existi. Por bien ta cu den e caso aki por papia di un genero nobo na nos isla: ‘Thriller Crioyo’.
Anselmo Zievinger, conocido maestro di school, escritor, filosofo y baluarte nacional, ta muri un morto sumamente cruel … Un persona ta dicidi di haci un denuncia publico cu aki no ta trata di un morto natural, si no di un crimen premedita. Hopi na Aruba ta descarta e denuncia aki como algo emocional. Sinembargo, otronan si ta dicidi di busca drechi kico tin di berdad den e denuncia aki. E secretonan cu nan lo descubri ta di un indole asina hororoso, cu nan lo inicia sucesonan cu lo laga e isla completo den shock.
E buki cu titulo “Damnatio ad Bestias” – traduci libremente fo’i Latin: ‘Condena n’e Bestianan’ – por wordo clasifica na Ingles como un ‘Psychological Crime Horror Thriller’, un thriller psicologico criminal cu elementonan di horor den dje. E titulo na Latin ta relaciona n’e evento di mesun nomber den Roma antiguo caminda Cristiannan, y otro nan condena na morto, tabata wordo tira den arena di Colosseum yena cu bestianan salvahe.Kico ta defini un thriller? Kico ta e diferencianan den su sub-genero nan? Kico ta e diferencia entre teror, horor, y suspenso? Pakico a scoge e titulo aki, y pakico na Latin? Tur esaki y mas por haya sa n’e charla cu Vi Frank Jr. lo tene diahuebs 12 di maart proximo, cuminsando pa 7:30 di anochi, na Biblioteca Nacional Aruba na George Madurostraat 13, caminda lo tin e placer pa Vivienno “Vi” Frank Jr. en persona presenta su buki debut, un thriller psicologico criminal titula ‘Damnatio ad Bestias’. Portanan di Biblioteca Nacional Aruba lo habri pa 7’or di anochi y entrada lo ta completamente gratis pa publico. Mirando e capacidad limita di Biblioteca Nacional, ta conseha un y tur pa ta presente tempran pa por haya un luga pa sinta adecua.


text:
KRALENDIJK – Akusado Paul C. A presentá awe mainta den sala di korte pa responsabilisá loke ta akus’é. Ta trata di un kaso fastioso, unda Paul a laga un dama di FKPD mishi kuné, pa satisfasé seksualmente.
Hues G. Edelenbos a bisa ku testigunan a deklará kontra Paul, i Paul no ta di akuerdo ku e deklarashon. “Janga a deklará ku el a mira den bùs ku e dama tabata sintá banda di bo i bo a bise tene duru, tene duru. Esaki miéntras e dama tabatin su man hinka den karson di Paul. Na FKPD tin hopi hende desabilitá, sinembargo na mente nan ta stabil. A deklará na polis ku e dama a bai sinta dilanti riba petishon di Paul. Di parti di Angerela no tin pèrmit pa sinta dilanti den niun bus di FKPD. Bo a baha bo zip i a pone man di e dama riba bo órgano seksual, i a bis’é pa e tene duru. 2 hende a mira i a deklará loke a sosodé, ”hues a menshoná. “Mi a lesa ku tabata bon kla pa no ta muchu serka di e dama. A papia diferente bes ku Paul riba esaki pa e ta bon na altura di e situashon. A pidi pa momentu ku bo kumindá e damanan di FKPD, djis duna man i no brasa nan,” hues a bisa. El a puntra Paul dikon nèt e dama ei a sinta banda di bo den e bùs? Paul a kontesta: ”Semper e dama ta sinta pega ku ami. Mi no ta mira nada malu ku nos ta banda di otro. Nan no ta mishi ni molestiá niun hende. 5 aña nan a sinta e mes kaminda dikon awor diripiente e kos no ta korekto? No ta henter dia e hendenan ta den bùs. Solamente un momentu di un sitio pa otro. Mi ta sintimi malu ku mi ta dilanti hues den korte awe. Mi no a ferwagt ku e kos ta yega asina leu. Ta mi sèn mi a bai atendé pa kobra, pasobra nan a kitami inhustamente. Momentu ku mi a bai abogado tokante e asuntu ku nan a kitami di trabou, a presentá e asuntu di mishi ku e dama di FKPD. Si e kos tabata asina kastigabel, dikon nan no a inisiá e kaso for di prinsipio?”, akusado a menshoná.
Hues a konta ku Janga tabatin hopi difikultat pa a konta loke a sosodé den bùs. Akusado Paul a sigui konta:” Mi tabata na altura ku no por sinta banda di e dama. E motibu pasobra e tabata seksualmente inkontrolabel, esei si mi no tabata sa. Nunka nan a bisami esei. Nan a bisa e muchanan ta mala mucha i no por sinta banda di nan. No a menshoná nunka algu tokante sèks. Loke a keda deklará no ta asina den práktika. E forma ku mi ta bisti no ta posibel p’ami habri zip manera nan ta bisa. E kos no ta posibel. Tur hende na FKPD sa ku no por mishi ku e muchanan. Tur hende ta yega serka i duna man saludá nan. Nada otro,”akusado a konta.
Fiskal J. Blanco a trese su rekisitorio i a bisa ku Paul a kue man di e dama i pone riba su órgano seksual i bisé tené duru. Bo no ta rekonosé loke a sosodé. Bo tabata sa bon ku mester a tene distansia for di e dama. E dos deklarashonnan ta indiká bon kla ku bo a hasi loke a sosodé. Bo karchi penal ta limpi i ta tene kuenta kuné. E dama ta dependé di abo. E dama a sinta banda di bo riba bo petishon. Loke a sosodé a pasa konsientemente. Mi ta tumabo na malu tokante e kaso i ta pidi un kastigu di 6 luna di prison, teniendo kuenta loke ya bo a sinta den prison mi ta hasié 170 dia di prison,”fiskal J. Blanco a terminá bisando.
Abogado E. Winkel a defendé su kliente i a bisa entre otro ku loke a deklará no ta kuadra. “El a pidi e dama sinta den bùs pega kuné, sin niun mal intenshon. E espasio ku tin pa sinta no ta posibel pa hinka man den karson di otro. Mi kliente ta un persona di 61 aña i e mes ta bisa di no ta reakshoná asina rápido. Pues loke a sosodé ta kasi imposibel den su kaso. Tin hopi posibilidat si di bèrdat e tabata deseá pa hasi algu ku e dama seksualmente. Na FKPD e por a hasié trankil sin tuma riesgo den e bùs, kaminda tabatin mas hende. Mi ta pidi hues pa laga mi kliente liber di e akusashon,” abogado Winkel a bisa den su defensa pa e kliente.
Último palabra di e akusado tabata: ”Mi no ta haña e kos hustu. E loke a deklará no ta bèrdat!”
Hues Edelenbos a finalisá bisando: ”E kos ta kastigabel. E deklarashon p’ami ta korekto. Mi no ta mira òf sinti ku e deklarashonnan ta mentiroso. Na polis e dama a konta tur kos. No tabatin sèks, sinembargo si loke a sosodé den bùs, ku man di e dama den karson di Paul.
6 luna kastigu di prison kondishonal i un temporada di prueba di 3 aña, 180 ora di trabou pa komunidat. No mester bai prison, ”hues a sera e kaso bisando.


text:
Bo tin control riba nada cu ta pasa rond di bo, pakiko preocupa?
Pensa prome cu papia.
Hala un rosea profundo, smile y calma bo mes ora cu bo sinti provocacion.
Si bo ta sinti tension pa un situacion, bay haci ehercicio.
No husga niun hende of situacion, permiti bo mes haya sa kiko ta e berdad y no kiko bo ta imagina of kere cu lo ta berdad.
Evita bira emocional, kere den bo mes y reflexiona.
Den cada reto tin e solucion, no tin motibo pa miedo, ta siña nos mester siña di cada experiencia.
No mantene rencor cu ningun hende of asunto, laga tur preocupacion pa nos Creador, confi’e, tin Fe.
Usa humor pa deshaci di tension.
Pone Smartphone un banda, desconecta y bay den naturalesa, bishita nos playanan, sinta y wak solo baha y asina calma.
10 Tips pa evita rabia
Updated: Jan 17


text:
Algun dia despues di a logra revancha contra Honduras den e CONCACAF Nations League, seleccion di Curacao ta biaha pa Canada kende ta nan proximo rival.
Na yegada na Canada, algun hungador lo a confronta nan mes cu problema pa drenta Canada pa motibo cu nan tin reglanan estricto pa cu vacunacion contra Covid-19.
Claro cu esaki ta presenta un problema pa e delegacion di Curacao pa motibo cu Canada ta un rival fuerte den Grupo C y Canada a qualifica pa mundial 2022. Si nos tende cualkier update ariba e storia aki, lo nos agrega esaki den e articulo.


text:
Manera conoci, na aña 2018, Ministerio di Desaroyo Teritorial, Infrastructura y Medio Ambiente a anuncia e introduccion di un ley nobo locual ta prohibi productonan desechabel di plastic di un solo uzo (incluyendo biodegradables y compostables), productonan di styrofoam (polysterne), y tambe prohibicion di productonan cu ta contene kimico oxybenzone den cremanan anti solar.
Ta asina cu entrante diaranson 1 di juli 2020, Gobierno di Aruba a prepara pa e ley aki pa bini na vigor siguiendo un proceso di conscientisacion. E crisis di COVID-19 por a conduci na retraso di campaña y preparacion debido, pero ta di elogia cu distribuidornan a planea adecuadamente y awe no tin mas styrofoam disponibel. Asina ta contribui na un medio ambiente mas saludabel riba nos isla.
Gobierno di Aruba a lansa e campaña ‘Choose Zero’ desde 2018 cual ta encera conscientisacion riba prohibicion di productonan di plastic di un solo uzo, styrofoam y oxybenzone. Directie Natuur en Milieu (DNM) a anuncia e fecha e oficial di esaki e tempo ey, informando comunidad cu e ley lo bini na vigor riba prome di juli 2020. Asina Aruba por a cuminsa prepara pa esaki.
For di 2018 a cuminsa conscientisa ciudadanonan, comerciantenan y organisacionnan tocante e prohibicion di uzo di plastic, styrofoam y oxybenzone. Lamentablemente aña 2020 a habri bastante turbulento cu e crisis di COVID-19 na unda esaki a impedi e proceso di comunicacion, conscientisacion y informacion apropia pa implementacion di e ley aki.
Gobierno di Aruba a duna un periodo di transicion di 6 luna pa duna comercio y comunidad completo mas tempo pa prepara adecuadamente. Pa loke ta trata ehecucion di e ley aki, Ministerio di Desaroyo Teritorial, Infrastructura y Medio Ambiente a tuma e puntonan di preocupacion di e distribuidornan tambe den consideracion. Lo evalua e ehecucion di e ley, tumando na cuenta e crisis cu nos isla ta enfrentando. Motibo pa e evaluacion menciona ta cu a surgi un retraso den e proceso di reduccion di e materialnan cu ta cay bou di productonan dañino pa medio ambiente, manera stipula den e ley aki.
Den e siguiente periodo Gobierno di Aruba hunto cu e departamentonan concerni lo continua cu e conscientisacion cu e simpel meta di elimina di un forma permanente e productonan dañino pa nos medio ambiente. Pronto Gobierno di Aruba lo presenta e proceso y e instancianan cu lo bay reforsa y implementa e leynan aki.
Manera tambe a menciona anteriormente, tin productonan alternativo cu ta ecologico, pues cu no ta dañino pa nos medio ambiente. Comercio, organisacionnan y ciudadanonan lo mester cuminsa haci uzo di e productonan aki. E campaña ‘Choose Zero’, tambe ta presenta basta informacion y lo percura pa sigui conscientisa riba e area aki den e temponan nos dilanti.
Rond mundo ta haci esfuerso pa basta aña caba riba minimalisacion di e uzo di productonan di plastic di un solo uzo. Ta asina cu mundialmente polucion di plastic ta un fenomeno alarmante, mirando cu esaki ta forma un peliger pa nos naturalesa y medio ambiente. Proyectonan di ley manera esaki ta cubri un rol preventivo, cual t’ey pa yuda nos tene nos naturalesa y medio ambiente den un estado sano pa nos mes y futuro generacionnan.


text:
E Ofisina di Impuesto Hulanda Karibense ke pa tur hende komprondé i por hasi uso di e informashon riba e website aki. P’esei nos ta sigui traha pa mehorá e site. E státus di e website bo ta haña den nos deklarashon di aksesibilidat.
Kiko ta un website aksesibel?
Tur grupo di enfoke por hasi mihó uso di un website aksesibel. P’esei den e Tijdelijk besluit digitale toegankelijkheid overheid (Desishon temporal aksesibilidat digital gobièrnu) ta stipulá ku site di gobièrnu mester kumpli ku eksigensianan di aksesibilidat manera ta stipulá den e norma Oropeo i standart internashonal EN 301 549/WCAG 2.1 i mester duna kuenta pa esaki den un deklarashon di aksesibilidat publiká.
Deklarashon di aksesibilidat
A redaktá e deklarashon di aksesibilidat di e Ofisina di Impuesto Hulanda Karibense dia 16 di desèmber 2020 i e ta konta pa e website: Belastingdienst-cn.nl.
E website kasi ta kumpli ku e eksigensianan stipulá. Nos ta aspirá pa nos informashon i servisio digital ta aksesibel pa mas tantu hende posibel. Tambe ora nan tin un limitashon òf sièrto preferensia. Den e deklarashon di aksesibilidat di Belastingdienst-cn.nl bo por mira eksaktamente kon aksesibel nos website ta. Eiden tambe tin pará kua medida nos ta tuma pa kumpli ku nos deber.
Lesa e toegankelijkheidsonderzoek WCAG 2.1, uitgevoerd door Accessibility (investigashon aksesibilidat WCAG 2.1 realisá pa Accessibility) dia 10 di novèmber 2020.
Mèldu problema ku aksesibilidat
Bo ta haña bo ku un problema di aksesibilidat? Òf bo tin un pregunta òf remarke tokante e aksesibilidat di nos website? Tuma kontakto ku nos e ora ei.


text:
AZV ta informa: Aseguradonan di AZV no por drenta Colombia sin ta dobel vacuna
OE AZV ta urgi aseguradonan adulto pa tuma bon nota di e regla aki. E ta nifica tambe cu na momento di cualkier emergencia medico ta rekeri di tratamento medico mester tin tur dos vacuna.
Colombia ta exigi vacunacion
Entrante awe 14 di december Ministerio di Salud Publico di Colombia ta exigi cu stranheronan cu ta drenta Colombia mester presenta cu un certificado di dos dosis di vacunacion contra coronavirus (14 dia prome cu vuelo) of presenta un certificado minimo 1 dosis (14 dia prome cu vuelo) y un PCR test negativo haci 72 ora of menos prome cu e biahe pa medio di aerolinea comercial.
Air Ambulance
Pa casonan di emergencia, e Ministerio di Salud Publico di Colombia ta mantene e mesun regla.


text:
Kralendijk – Durante di kòntròl rutinario di pasahero pa e buelo di KLM di Boneiru pa Amsterdam riba djaluna 31 di mei, Duana a topa ku 710 gram di kokaina serka un pasahero maskulino.
Despues di a entrevista e pasahero aki a disidí di hasi investigashon mas aleu. Durante kòntròl di e ekipahe di bodega por a nota algun iregularidat na e bòm di e maleta.
Durante kòntròl mas aleu a bin topa ku un bòm dòbel den kua tabata transportá e kokaina. A konfiská e kokaina i a detené e sospechoso di inisial J.A.F di 20 aña.
A trasladá e sospechoso pa KMar pa mas investigashon.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Nan a lanta bai for di den sala di Parlamento lagando mi so sinta sin por Forma Corum, e sigiuente dia bou di preshon nan a hanja nan ta jama e Reunion ei bek y KEM a logra pone nan paga maske ta un parti di e Vakantiegeld aki na nos Ambtenaarnan y Maestronan y bai di Akuerdo pa paga e Vakantie geld despues di un anja!!
Awe nan a hanja nan tin ku kumpli ku loke Frakshon di KEM a subi riba mesa!!
Djaka por sulfura PERO e mester bini Baki
E Politika di Partido KEM ta funshona, Manera grandi nan ta bisa, DJAKA POR SAPATIA PERO E MESTER BINI BAKI
Un Pabien na tur nos Ambtenaarnan i Nos Maestronan di skolnan ku nan logro!!


text:
Calamber - Ora un musculo coi cram. English: Cramps
Cambou - Ora un persona tin un pia mas largo cu e otro. English: leg length discrepancy
Cas di torto - Un cas traha di lodo.
Chapi -
- Un herment di cunucu cu ta wordo husa pa saka yerbe of mata chikito for di tera. Bo tin cu chapi bo cura atrobe, e yerbenan a bolbe crese.
- Un instrumento musical di Curacao cu ta kai den e categoria di percussion. English: Gardening hoe
Chapo - Ora un persona, un acto, un movishon of un object ta wordo desgusta door di un otro persona. Bo camisa ta chapo, tire afo y cumpra un nobo di marka drechi. English: Tacky
Chelele - Conversa. English: chitchat
Chichi - Un nomber (of titulo) pa e yiu muher mayor di cas.
Chumbo - Un objeto (mayoria bes traha di Lood) cu ta wordo husa den piskamento, pa causa e ansue pa sink. English: Sinker
Coco -
- Un simiya di un mata
- un objeto cu ta wordo husa pa skep awa pa bebe
Cododo - Un reptiel color blauw. English: Cnemidophorus arubensis


text:
Kralendijk – Den periodo di 1 te ku 8 di desèmber binidero un treinen militar ta bai tuma lugá na Boneiru. Esaki den kuadro di mantenshon di e disponibilidat operashonal di e di 41 kompania di ehérsito establesé na Kòrsou.
Propósito di e treinen ta pa sera konosí ku Boneiru su bisindarionan i traha huntu ku outoridatnan lokal i servisionan di emergensia. Tambe lo ehersé trabou na benefisio di proyektonan di obra di karidat. Meskos ku durante e anterior treinen na nos isla, nan ta hasi uso di e aeropuerto bieu pegá ku Rincon komo ubikashon pa kampamentu. En konekshon ku e treinen komandante kapitan Martijn Huis in ‘t Veld huntu ku mayor Arthur Duursma lo hasi un bishita di kortesia serka gezaghèber Edison Rijna.
MILITAIRE TRAINING OP VERSCHILLENDE LOCATIES OP BONAIRE


text:
panam games
-
Lima2019
Mack ta conta di e Ceremonia di Apertura
Atleta di vela, Mack van den Eerenbeemt tabata e abanderado pa Aruba durante di e Weganan Panamericano Lima 2019. Mack…Read More »
-
Lima2019
5 lugar pa Kamilah y Thashaina
Bolicheronan Kamilah Dammers-Naddall y Thashaina Seruas a keda na un di 5 lugar overall Despues di a caba na un…Read More »
-
Lima2019
Ceremonia Apertura
Mahestuoso Ceremonia di Apertura di e Weganan Panamericano LIMA 2019 Diabierna anochi den e Estadio Nacional di Peru, e fiesta…Read More »


text:
Delegacion di Aruba ta na Rosario
Prome parti di e delegacion di Aruba ta completo
Prome parti di e delegacion di Aruba ta completo
Ayeranochi laat e ultimo parti di e delegacion di Aruba a jega Rosario.
Atleta Lucien Peterson hunto cu coach Davy Bisslik a jega hunto cu medico Francis Maduro y Beto Thiel di Comision Tecnico.
Asina aki e prome parti di e delegacion ta completo aki na Rosario. Weganan lo cuminsa mañan di 14 y lo termina dia 23 di maart. Beach Volleyball lo cuminsa mañan cu nan competencia mientras cu Open Water lo competi dia 16 proximo.
Mas despues e equipo di Beach Tennis lo jega Rosario. E competencia di Beach Tennis lo start dia 21 di maart cu nan competencia.


text:
Lider di partido POR, Alan Howell a keda hopi contento y agradecido cu DOW cu a scucha su peticion pa cayanan di entre otro Sabana Basora wordo asfalta prome cu 25 di juni proximo.Diamars merdia Howell a tene un rueda di prensa den e bario di Sabana Basora persistiendo pa e cayanan di e bario aki y otro barionan wordo asfalta prome cu 25 di juni 2021.
Mas o menos 2 ora despues di su encuentro cu prensa y cu el a haci e peticion publicamente, DOW a saca un comunicado cu cayanan di Sabana Basora ta bay cuminsa wordo asfalta diahuebs cu Dios su poder.“Danki na DOW y gobierno demisionario pa honra mi peticion den nomber di habitantenan di Sabana Basora cu pa mas cu 30 aña ta wardando riba asfalt. Pueblo bo por conta cu mi y The New POR. It’s Now or Never!”, Alan Howell a finalisa bisando.


text:
Djasabra ku a pasa, Boneiru a yama bon bini na buelonan direkto di Merka ku American Airlines i Delta Airlines for di Miami i Atlanta, respektivamente markando un era importante pa nos isla.
Despues di un temporada di 15 luna sin operashon dor di e pandemia, e dos aerolĂneanan a resumĂ nan buelonan pa Boneiru riba djasabra i djĂĄrason. Esaki ta un bon notisia pa e ekonomia di Boneiru, nos bishitantenan di Merka ku tabata anhelĂĄ pa bishitĂĄ Boneiru, pa nos sektor turĂstiko i tambe henter nos komunidat ku tabata anhelĂĄ pa nan yegada.
Tourism Corporation Bonaire (TCB) a enkurasha partnernan lokal pa forma parti di e evento ku un toke kultural i Ășniko pa asina kolaborĂĄ ku un regalo pa e bishitantenan. TCB a preparĂĄ e evento kultural na aeropuerto i komo aktrakshon a pone algun peluche di entre otro flamingo, turtuga, yuana i buriku riba e bant di ekipahe ku regalo den forma di âvoucherâ di e diferente partnernan ku a kooperĂĄ. E pasaheronan por a piki e peluche komo un regalo di parti di Boneiru.
Na salida por a topa un ambiente kultural ku musika di kaha di ĂČrgel i Donnie i Monique ku trahe folklor pa entretenĂ© e pasaheronan ku a kaba di yega Boneiru. Tambe TCB a entregĂĄ kada pasahero un tas ku varios artĂkulo di promoshon i regalo aden. Esaki a wĂČrdu entregĂĄ pa e aktual Miss Tourism Bonaire i e di dos finalista di Miss Tourism Bonaire, tambe bisti den trahe folklor.
Por a mira e emoshon riba e kara di e bishitantenan na momentu ku nan a keda sorpresĂĄ dor di e evento i e publiko yamandĂł nan bon bini, lokualsigur a hasi un impakto i lo keda graba den nan memoria. Varios di e bishitantenan a tuma tempu pa kapturĂĄ e momentu.
TCB ta yama DANKI na kada un di e partnernan ku a kolaborĂĄ ku nan regalo pa nos bishitantenan; Belmar Oceanfront Apartments, The Bellafonte â Luxury Oceanfront Hotel, Blennies, Bonaire Destination Services, Bonaire Kiteschool, Bonaire Landsailing Adventures, Bonaire Tours & Vacations, BonTapa, Bottles, Brass Boer, Buddy Dive Resort, Budget Car Rental, The Cadushy Distillery, Coral Casino, Cuba Compagnie, Daily Fresh, Delfins Beach Resort, Divi Flamigo Beach Resort & Casino, Epic Tours, Gioâs, Hitess N.V., IngridiĂ«nts Restaurant, It Rains Fishes, Karelâs Beach Bar, Lucianoâs, Melissa Sailing, STINAPA, Tropical Nature, Ocean Oasis Beach Club, Patagonia Restaurant, Van der Valk Plaza Beach Resort, Salty Tours, Sebastianâs Restaurant, Bar & Lounge, Tiki & Co, Tulip Spa, The Touch Spa, Sorobon Beach Resort i Stoked.
TCB ta gradisà OLB, BIA, PG, BonLab i BHM/BOG pa e logro aki. Sigur na esnan ku desde mart 2020 a anhelå pa e dia aki. Ban sigui mantené na e reglanan stipulå pa asina mantené nos isla seif i saludabel pa nos sigui yama nos bishitantenan bon bini.


text:
Un temblor di magnitud preliminar 4.9 a sacudi Colombia madruga. Segun rapport di e Servicio Geoligico di Merca. E epicenter di e temblor a ubica na 9km na zuideast di La Tebaida, un profundidad di 161.6 km, te ainda no a raporta ningun daño.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Internacional
Temblor di 4.9 ta sacudi Colombia durante madruga
27/01/202127/01/2021


text:
BONEIRU.
Awe djaluna 27 di yuli algu prome ku 5’or di atardi tabatin un atrako armá. Un kompania di seguro a bai pa depositá sen na banko.
Aki deskonosínan kara tapá a yega I menasá e dos empleadonan ku Arma di kandela. Nan a logra bai ku un tas ku sen ku e dos empleadonan tabata bai depositá. Nan a drenta den Kia Pikanto koló blanku numera B 9866 I riba velosidat haltu a bandoná e sitio. Por lo mènos dos sospechoso tabata enbolbí den e atrako aki. E vehíkulo a kore via di Kaya Korona bai Seru Grandi. A sende e outo na kandela den e area aki.
Polis ta pidi yudansa di komunidat. Kualke persona ku a mira algu di e insidente dilanti di e banko awe tardi, por fabor tuma kontakto ku polis via su number di tip na number 717-7251. Si un hende por a mira e Kia Pikanto enbolbí den e atrako awe koriendo riba velosidat haltu òf por a mira e Kia aki den e dianan tras di lomba, tuma kontakto ku polis. Tambe a señalá un Pick Up koló blanku saliendo for di un kunuku na Seru Grandi. Si kualke persona sa algu di e Pick Up aki tambe tuma kontakto ku polis via di e Liña di tip 717-7251. Tambe yama polis si bo por a mira hendenan ta kore na pia den e area di Seru Grandi.
Tur tip lo yuda polis den e investigashon aki.
Esaki ta tur informashon ku por duna pa awor.
FUENTE: POLIS


text:
Diamars durante dia a tuma nota cu tabatin varios crucero ancra den waf di Oranjestad. Director di Aruba Ports Authority, Marc Figaroa a cataloga esaki como un dia grandi pa nan y pa Aruba mes.
Entre e cruceronan tabatin “Celebrity Beyond” cu a yega Aruba pa prome biaha. APA ta hopi orguyoso pasobra esaki ta un di e cruceronan mas nobo di Celebrity Cruises, cu a join e flota di Celebrity na april di e aña aki. A yama e crucero bonbini, hunto cu dos otro mas den waf, esta Carnival Horizon y un otro di Holland America Line.
Pa APA, Celebrity Beyond ta un barco masha moderno y a trece casi 2500 pasahero abordo. Marc Figaroa a sigura cu e parti mas importante ta cu turismo crucero ta recuperando manera cu ta deseando. E ta convenci cu Aruba lo por mira un temporada di november, december, januari y februari hopi fuerte (e temporada di winter).
Aruba Ports Authority a celebra yegada di Celebrity Beyond y Norwegian Prima cu por cierto a yega Aruba diasabra ultimo. Marc Figaroa ta satisfecho con turismo crucero ta desaroyando. Ainda tin tres ‘first call’ mas p’e aña aki. Un di Royal Caribbean, un mas di Norwegian y un di Azamara.
Ta bon pa enfatisa cu Celebrity ta forma parti di Royal Caribbean Group, un di e partnernan mas grandi p’e mercado di Aruba. Esaki ta demostra e lealtad di Royal Caribbean tambe. Fuera di Celebrity, tin e otro cruceronan di Royal Caribbean tambe cu ta bishita Aruba frecuentemente.
Por ultimo Figaroa, manera indica, ta premira un temporada hopi fuerte pa loke ta turismo crucero. “Ban spera cu no tin mas impacto externo cu lo afecta e parti di turismo crucero. Pa nos ta sumamente importante pa sigui cuida y ban pa Aruba su economia progresa y recupera dje pandemia di Covid.”
Ainda tin mas p’e aña’ki
Yegada di cruceronan nobo pa prome biaha na Aruba lo sigui den e siguiente simannan, prome cu aña bolter ainda. Asina por menciona cu recientemente a yega Carnival Spirit, di e compania Carnival Cruise Line. E crucero di 21 aña bieu, a costa $375 miyon pa construie y ta carga 2124 pasahero abordo. E siman aki a yega Celebrity Beyond y ainda falta Azamara Onward. Ta bon pa agrega cu Celebrity Beyond a cuminsa nabega na april ultimo, pues ta nobo-nobo! E ta di e categoria “Edge-Class” y tin un capacidad di carga 3937 pasahero. Azamara Onward ta un crucero di 23 aña bieu, ta carga 826 pasahero, ta midi 181 meter di largura y ta di e categoria “R-Class”, opera pa Azamara Cruises desde e aña aki.
Tocante Celebrity Beyond
Celebrity Beyond ta un crucero propiedad di Celebrity Cruises, cu a tuma su nomber for di slogan di e compania. E crucero, cu ta e di tres di e clase Edge, ta construi den e Chantiers de l’Atlantique y cuminsa cu su servicio na april ultimo. E barco aki ta bou encargo di capitan Kate McCue.
E crucero ta registra na e waf di Valletta, na Malta. E ta midi 326.5 meter di larduga, 57.9 meter di haltura y tin no menos di 21 piso. E tin un capacidad pa carga no menos di 3.260 pasahero basa riba ocupacion dobel, yegando te cu un maximo di 3.937 pasahero. Mas e ta carga 1416 tripulante abordo, pues ora e mara den waf, ta trece un total di 5353 persona.
Tocante Aruba Ports Authority:
A funda Aruba Ports Authority N.V. na aña 1981. E compania ta pertenece 100% di Gobierno di Aruba y tin 80 trahado den servicio directo. Hunto ta maneha e dos wafnan di Aruba, pues tanto esun di crucero na Oranjestad como tambe esun di carga na Barcadera, unda nan tin un acuerdo di operacion cu ASTEC. Pa aña ta yega mas o menos 330 crucero na Oranjestad y un otro 905 barco di carga na Barcadera (sin conta barkitos y launch services), prome cu e pandemia. E compania ta stabiel y ta bou maneho di Marc Figaroa.


text:
E seleccion di damas U14 di futbol lo ricibi e copa hubenll dia 27 di april proximo for di Gobernador mr. Alfonso Boekhoudt.
E hobennan aki na augustus 2021 participa na e Caribbean Football Union Under 14 Challenges Series na Republica Dominicana y a logra gana e copa despues di a gana tur cuatro partido. Nan a enfrenta e seleccionnan di Corsou, St. Kitts, US Virgin Islands y Turks & Caicos.
E preparacionnan di e prome seleccion di damas U14 pa representa Aruba den exterior a tuma luga cu ayudo di e propio academia di damas U 15 di Aruba. E tempo pa prepara tabata cortico, pero intensivo.
Futbol femenino no ta desconoci na Auba, pero e no tabata tuma luga den un forma organisa. Mas o menos na 2017 pa 2018 a cuminsa cu e futbol hubenil pa damas y a permiti pa mucha muhernan di seis pa shete aña hunga cu e mucha hombernan. Aruba no tabata conoce un liga di futbol hubenl pa mucha muhe manera Lifida. IBISA a hunga un rol importante den desaroyo di futbol femenino pa medio di e torneonan escolar. Asina poco poco e interes pa futbol femenino a crece mas y mas.
Dia 23 di mei 2021, riba Dia Internacional di Futbol Femenino, Academia di Damas U15 a tene su prome training. No obstante e hecho cu Aruba tabata den gara di e pandemia di COVID 19, a keda dicidi cu lo train den cuadro di preparacion pa representa Aruba na luna di augustus.
E damitanan pa prome biaha a forma parti di un seleccion y tabata train tres te cuatro biaha pa siman, a haya teambuilding pa fortifica e union entre e hungadornan, a mira diferente video di motivacion. Tur esakinan a contribui na nan formacion pa representa Aruba na Republica Dominicana.
Na augustus 2021, Gobierno di Aruba ta reconoce e logro di e seleccion femenino na Republica Dominicana y cada hungador a ricibi e medaya di Embahador di Aruba.
Na october 2021, e seleccion di U14 ta marca hogistoria atrobe y ta bira e prome ekipo di mucha muher den e campeonato di hende homber na Aruba.
Fuera di ta train futbol intensivamente, e hobennan ta haci trabou boluntario tambe den comunidad manera Aruba Doet.
Gobernador lo entrega tambe dia 27 di april, riba Dia di Rey, un premio di estimulo na e hoben Aaron Antonio Arenas.
Desde chikito e ta miembro di scouting. Cu tres aña di edad el bin forma parti di Grupo Scout Ora Ubao. Como hoben e tabata un nominado di Asociacion Trabou pa Hubentud pa e premio Poder di Hubentud. Tambe el a yuda den e programa Feria Social di CEDE Aruba. E ta hopi activo riba tereno cultural yudando den Festival di Dande Infantil y Hubenil, Festival un Canto pa Aruba su Himno y Bandera Infantil y Hubenil. Durante pandemia Aaron a haci lo maximo pa e festivalnan menciona sigui pero den un forma virtual.
Aaron ta un studiante di cuatro aña na EPI Unit di Economia, den ramo di Turismo. Tur su habilidadnan riba tereno di computer y organisacion e ta uza pa proyectonan pa comunidad.
Indudablemente Aaron ta un hoben ehemplar cu por stimula otronan pa dedica nan tempo liber na bienestar di nos comunidad sea riba tereno cultural, social of Deportivo.
Comision Celebracion Dianan Nacional y Comision Copa Hubenil Gobernador Felipe B. Tromp ta invita hoben y adulto pa asisti na e ceremonia protocolar diaranson 27 di april proximo, esta Dia di Rey, den Parke Wilhelmina cuminsando pa 9 or di mainta. Lo tin discurso di Gobernador, Presidente di Parlamento, entrega di copa hubenil y defile di gruponan di scouting.


text:
ORANJESTAD – Minister di Turismo y Salud Publico Sr. Dangui Oduber ta repasa locual su persona a haci e siman cu a pasa. E siman tras di lomba tabata e siman caminda a celebra e dia mundial di turismo, den cuadro di esaki e mandatario a reconoce varios di e baluartenan di e sector turistico. Tambe siman pasa a tuma lugar e dia mundial di curason caminda minister Oduber a trece concientisacion riba malesanan cardiovascular.
Siman pasa a habri cu dia mundial di Turismo caminda diferente di nos industria di turismo a hiba palabra. Minster Dangui Oduber a splica di su maneho y su vision, tambe e recuperacion sumamente exitoso cu Aruba ta experenciando. Aruba ta e di dos pais na mundo cu mas lihe a recupera su turismo, Minister Oduber ta hopi contento y oruyoso di esaki.
Dialuna atardi minister Oduber tabata presente na e Cruise Symposium caminda su persona un duna un splicacion iba locual ta e ultimo desaroyonan pa cu nos turismo crusero. Aki e mandatario a indica cu Aruba ta proyecta pa sera aña 2022 cu un recuperacion di 80% den comparacion cu aña 2019.
Durante siman pasa tambe minister Oduber a haci un bishita na hotel Playa Linda, e tabata un bishita hopi ameno y placentero. Aki e mandatario a haya un recorido di e hotel, a haya un splicacion amplio di locual ta e grado di ocupacion, e RevPar y tambe di e plan di inversion cu Playa Linda tin.
Tambe minister Oduber a duna reconocimento na e empleadonan cu tabata celebra nan aniversario den e Ballroom di Alhambra. Aki e mandatario a gradici un gran cantidad di empleado cu ta traha den e industria di turismo pa tur nan añanan di servicio.
Finalmente a keda lansa pa prome biaha den historia e website di TPEF y e rebranding di nan logo nobo. Den e website aki tur hende por mira tur e proyectonan cu TPEF a realisa y tambe na un manera habri y transparente comparti tur e informacion cu comunidad di Aruba.
Minister Oduber ta yama danki un biaha mas na tur esnan cu ta traha den e sector turistico, turismo ta keda e driver principal di nos turismo.


text:
Kralendijk- Djadumingo e kantidat di kaso aktivo na Boneiru a yega otro niveal nobo, ku a di 232.
Tur e kasonon aktivo ta di hende di Boneiru. Un total di 134 personanan a bai tèst ayera, di kual 31 a resultá di ta positivo.
5 hende a rekuperá di Covid-19. Tin 2 persona hospitalisá pa motibu di Covid-19.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
KRALENDIJK- Despues di un tempu basta largu, ku tabata tin diferente vakatura den ofisina di Sekretario di Entitat Públiko Boneiru (EPB) ta kompletu atrobe.
EPB pa basta tempu a keda sin sekretario, despues ku Nereida Gonzalez a asumí e funshon di Kwartiermaakster Overheidsdeelnemingen na Bonaire Holding. Na promé instante e sekretario di Entidat Públiko di Saba, Tim Muller, a solisitá na Boneiru i de echo a wòrdu tumá pa e funshon. Sin embargo, e nombramentu a tuma lugá nèt den periodo mas severo di Covid-19. Esaki a pone ku pa un tempu basta largu, Muller no por a biaha pa Boneiru.
Muller den e tempu ei a re-evaluá su posishon i a disidí pa keda na Saba. “Mi no ta sinti ku mi por bandoná Saba den un momentu asina difísil”, Muller a bisa e tempu ei, motivando su desishon.
Pelk
Despues di un prosedura nobo di reklutashon, EPB a skohe i nombra Wendy Pelk. Komo su asistente a nombra, algun tempu pasá, Christopher Frans. Awor a nombra e di dos asistente den persona di Roxanne Francees, ku te ku resientemente tabata e mènedjer di rekurso humano na Telbo.
E ofisina di sekretrio ta hunga un ròl hopi importante den organisashon di EPB. E sekretario ta e amtenar mas haltu den hinte re organisashon.


text:
-
Anotashon di preis Back to School
- August 6, 2020
- Posted by: FPK
- Category: Komparashon di preis, Komunikado di prensa
Un aña eskolar nobo ta bai ranka sali i komo mayor, edukadó òf studiante bo mester ta bon informá di tur loke ta trata preisnan di artíkulonan pa skol. Pa e motibu aki, Fundashon pa Konsumidó konhuntamente ku Ministerio di Desaroyo Ekonómiko (MEO), a anotá preis di un kantidat di 63 material di skol na
-
Komparashon di preis supermarket i minimarket
- June 29, 2020
- Posted by: FPK
- Category: Komparashon di preis, Komunikado di prensa
Pa fasilitá konsumidónan den nan proseso di kompra, Fundashon pa Konsumidó ta sigui bishita supermerkadonan, anotando preisnan di produktonan riba merkado. Durante e periodo di 28 di mei te ku 2 di yuni 2020 a bishitá un kantidat di 22 establesimentu pa anotá preis di 174 produkto. E 22 establesimentunan ku a forma parti di
-
Komparashon di preis di karni i bèrdura
- June 15, 2020
- Posted by: FPK
- Category: Komparashon di preis, Komunikado di prensa
Pa fasilitá konsumidónan den nan proseso di kompra, Fundashon pa Konsumidó ta sigui bishita supermerkadonan, anotando preisnan di produktonan riba merkado. Durante e periodo di 28 di mei te ku 2 di yuni 2020 a bishitá un kantidat di 22 establesimentu pa anotá preis di 90 produkto di karni, belèg, fruta i berdura. E 22
-
Komparashon di preis produktonan NO regulá aprel vs mei 2020
- June 4, 2020
- Posted by: FPK
- Category: Komparashon di preis, Komunikado di prensa
Departamentu di inspekshon di Ministerio di Desaroyo Ekonómiko a bishita 15 establesimentu durante luna di mei, den kual a anotá preis di un total di 192 produkto NO regulá. Teniendo na kuenta e posibilidat ku supermerkadonan lo oumentá nan preisnan debí na e situashon di Covid-19, a kompará preisnan di luna di mei i aprel
-
Komparashon di preis produktonan NO regulá febrüari vs aprel 2020
- April 28, 2020
- Posted by: FPK
- Category: Komparashon di preis, Komunikado di prensa
Departamentu di inspekshon di Ministerio di Desaroyo Ekonómiko a bishita 15 establesimentu durante luna di aprel, den kual a anotá preis di un total di 232 produkto NO regulá. Teniendo na kuenta e posibilidat ku supermerkadonan lo oumentá nan preisnan debí na e situashon di Covid-19, Fundashon pa Konsumidó a kompará preisnan di luna di
-
Komparashon di preis produktonan NO regulá
- April 21, 2020
- Posted by: FPK
- Category: Komparashon di preis, Komunikado di prensa
Nos Pais ta pasando den un temporada krítiko i difísil. Un temporada den kual nos tur komo siudadano tin ku duna di nos banda pa asina huntu kombatí e asina yamá Covid19. Komo konsumidó, Covid19 di un òf otro manera a fòrsa nos pa ta aun mas alerta, responsabel i konsiente. Prinsipalmente ora ta trata
-
Produktonan di prevenshon COVID-19
- March 16, 2020
- Posted by: FPK
- Category: Komparashon di preis, Komunikado di prensa
Anotashon di preis Produktonan di prevenshon COVID-19 Mirando tur e desaroyonan di e vírùs di Corona aki na Kòrsou i rònt mundu, Ministerio di Desaroyo Ekonómiko konhuntamente ku Fundashon pa Konsumidó pa medio di e komunikado aki ke informá i konsientisá nos konsumidónan di e preisnan di produktonan riba merkado ku por fungi komo
-
Komparashon di preis Pakete di Karnaval
- February 10, 2020
- Posted by: FPK
- Category: Komparashon di preis, Komunikado di prensa
Karnaval, e temporada tan gustá pa un gran parti di komunidat di Kòrsou ta den kurpa. Karnavalistanan ya ta preparando pa e diferente marchanan i asina selebrá den kompania di famia i sernan kerí. Pa forma parti di e proseso di preparashon aki, Fundashon pa Konsumidó konhuntamente ku Ministerio di Desaroyo Ekonómiko (MEO) ta fasilitá
-
Komparashon di preis Makutu No regulá
- January 4, 2020
- Posted by: FPK
- Category: Komparashon di preis, Komunikado di prensa
Ku regularidat Fundashon pa Konsumidó i departamentu di inspekshon di Ministerio di desaroyo Ekonómiko (MEO) ta hasi komparashon di preis basá riba e asina yamá Makutu NO regulá. Gran parti di e produktonan den e makutu aki ta produktonan den bòter òf den bleki. Por ehèmpel fruta, karni, piska, Mayonaise, jam, pindakaas i berdura den
-
Investigashon Transporte Públiko
- August 13, 2018
- Posted by: FPK
- Category: Komunikado di prensa
RAPPORT – ONDERZOEK OV CURACAO 2016 – FPK –


text:
WILLEMSTAD – 6 di yüli 2017 – Ku e meta pa ekspandé i oumentá bishitanan for di Nort Amérika, Ofisina di Turismo di Kòrsou (CTB) a djòin ku Apple Vacations, American Airlines i tambe partnernan den sektor privá pa lansa un kampaña promoshonal di Kòrsou na Chicago. Tambe a organisá diferente seminario pa eduká e mihó agentenan di biahe riba e produkto ku Kòrsou ta ofresé.
Resientemente, e tim di Kòrsou tabata anfitrion di vários seminario edukativo na diferente siudat di Illinois den kual a promové Kòrsou komo un destinashon tòp den region Karibe. Aproksimadamente 250 agente di biahe a partisipá na e seminarionan aki. Un biaha mas CTB por a konta ku diferente partner den sektor privá, entre nan Avila Beach Hotel, Floris Suite Hotel – Spa & Beach Club, Hilton Curaçao, Papagayo Beach Curaçao, Renaissance Curaçao Resort & Casino i Sunscape Curaçao Resort Spa & Casino.
Adishonalmente CTB a lansa tambe e kampaña “Right Now In Curaçao” pa merkado di Chicago. A skohe pa un aserkamentu integrá na Chicago kaminda ta kombiná diferente aspekto di merkadeo ku e meta pa krea mas konosementu di Kòrsou su produkto turístiko. E kampaña “Right Now In Curaçao” por keda mirá riba diferente billboard i tambe na vários stashon di trein. Ademas di esaki, CTB a logra mantené su kampaña publisitario na televishon, ku e promoshon di Kòrsou pasando na kanal ABC 7 na Chicago i e plataforma integrá ku Time Out Chicago ku ta inkluí, kobertura den prensa, un guia digital i eventonan pa konsumidó. E kampaña di CTB na Chicago lo ta vigente te ku ougùstùs 2017.


text:
WILLEMSTAD – Laboratorio nashonal ADC ta partisipá ku orguyo ku su laboratorio di awa a pasa un ouditoria rigoroso di Raad voor Accreditatie (RvA) ku gran éksito. Esaki ta nifiká ku awor ADC su laboratorio di awa ta akreditá pa e norma di ISO 17025:2017 – e normanan di mas resien pa kòntròl di kalidat di awa pa bebe i di awa pa hasi diálisis kuné.
E logro akí ta pas den ADC su afan pa ofresé e servisio di mas moderno na e nivel di ekspertisio di mas haltu ku mundu konosé.
Mantené i oumentá
Meskos ku tabata e kaso ku e vershon anterior di e akreditashon akí – e ISO 17025:2005 – ADC lo sigui esforsá su mes pa mantené e akreditashon akí sin interupshon, te ora ku tin un vershon nobo, pa kua ADC lo apliká mesora.
Simultaneamente Kòrsou su laboratorio nashonal lo sigui oumentá e kantidat di análisis akreditá ku e ta ofresé, pa di forma progresivo sigui garantisá ku e posibilidatnan pa tèst di awa ta mas ámplio posibel i di e kalidat di mas haltu alkansabel.
Rekonosementu mundial
RvA ta un instituto hulandes ku ta kontrolá si instituto- i empresanan ta kumpli ku e rekisitonan vigente pa un akreditashon di tipo ISO deseá. RvA mes ta miembro di e European co-operation for Accreditation (EA). Esaki ta duna e akreditashonnan ku RvA otorgá, rekonosementu mundial.
Pabien na e personal di ADC ku e logro aki, na bienestar di Kòrsou.


text:
Dia di Betico 2021 MANA a sigui educa y informa publico
Dia di Betico 2021 MANA a sigui educa y informa publico
Compara cu 2020 y añanan prome Museo Arqueologico Nacional Aruba (MANA) tabata hopi trankil riba Dia di Betico 2021. Ta bisto cu e pandemia Covid-19 tin su efecto riba bida diario, tambe riba e dia nacional aki. E bentaha pa e bishitantenan e aña aki tabata cu e arkeologonan Harold Kelly y Raymundo Dijkhoff por a duna splicacion amplio di e periodo di e prome habitantenan di Aruba. A splica entre otro e motibonan pakiko ta yama e periodo aki awor e “Periodo Arcaico”.
Den pasado a haya ceramica na sitionan arkeologico manera Daimari y Spaans Lagoen. Pero tabata relaciona nan cu actividad di habitantenan di Periodo Ceramico. Door di uzo di tecnologia y metodonan inovativo a keda comproba cu e ceramica haya na Spaans Lagoen tabata pertenece na e prome habitantenan di Aruba. Spaans Lagoen ta e sitio na unda probablemente e prome habitantenan di Aruba a yega. Den sala di exposicion permanente a instala 2 paneel cu ta duna mas informacion di e sitio arkeologico signicativo aki pa nos isla.
Tabata tin bishitante cu a bin specialmente pa e exposicion temporario “Lasonan Caribeño”. E exposicion internacional aki ta conta di nos herencia comparti cu Caribe. Den mes exposicion ta indica tambe cu mester re-evalua e periodo defini como Pre-Ceramico y categorise como periodo Arcaico. Intencion di MANA ta pa hiba e exposicion temporal aki na distritonan di Aruba den e siguiente lunanan.
Bishitantenan ta bon bini na MANA di dialuna pa diabierna di 9.30’or di mainta pa 4.30 di atardi. Tur bishitante mester cumpli cu e reglamentonan vigente en conexion cu Covid-19. Sigui nos riba Facebook Museo Arqueologico Nacional Aruba y National Archaeological Museum Aruba pa keda na altura di nos actividadnan planea pa 2021


text:
Dialuna den careda di 11:20 am polis a presenta na un cas situa na Madiki pa un persona cu ta haci fastioso cu su bisiña. Ora polis a yega na e sitio e enberdad por a tuma nota cu tin un persona basta fastioso na e sitio. A resulta cu e persona ta biba na e apartament banda di esun cu e tabata haci fastioso.
Ta sospecha cu e persona ta bou di algun of otro substancia.
Polis a papia cu su bisiña di apartament pa wak kiko ta e problema a resulta cu e persona aki tawata bezig ta haci fastioso na su porta di cas cu consecuencia cu e bisiña a spanta y a bati alarma mesora. A detene y a transporte pa warda di polis.


text:
Tur cos ta mustra cu pa e luna di Augustus caba e regla nobo unda tur persona cu kier drenta sea un gym, restaurant of otro actvidadnan den un establecimento di actividad paden, lo no por drenta sin un prueba di vacuna contra Covid-19. Esaki ta un esfuerso di e Alcalde Bill de Blasio, den un esfuerso mas agresivo pa motiva hendenan pa vacuna pa reduci un di tres ola di casonan di Covid-19 cu ta menasando New York.
Ya caba ta exigi di esnan cu ta traha den e ciudad pa tuma vacuna of keda someti na testnan semanal contra Covid-19 riba nan propio gasto. Tambe ta duna incentivo di $100 na e publico pa tuma e vacuna. Como parti di e programa nobo aki, lo crea un health pass cu lo haya e nomber cu lo bira e prueba di aprobacion pa entrada na trahador y clientenan di establecimentonan manera restaurantnan, gymnan y otro establecimentonan cu ta funciona paden. Te awor ta calcula c’un total di 66% di persona a vacuna na New York.
E regla aki ta conta pa tur esnan cu kier drenta un establecimento paden y no pa esnan den aire liber.
E regla aki ta similar na loke a introduci na Francia, unda tambe pronto, lo mester por mustra un Health Pass pa bishita bar, restaurant y gymnan cu ta opera paden.
E noticia a cuminsa circula caba y ta mustra cu e decision aki no ta descarta cu lo mira e mesun regla aki multiplica den otro estadonan na Merca y kizas hasta na otro paisnan rond mundo.